open-index/open-wikipedia-markdown huggingface dataset:
মেৰী য়ানিক মেজিল

**মেৰী য়ানিক মেজিল** () এগৰাকী হাইটিয়ান মহিলা অধিকাৰৰ সমৰ্থক। ২০১৩ চনৰ পৰা ২০১৫ চনৰ জানুৱাৰীলৈকে তেওঁ মহিলা আৰু মহিলাৰ অধিকাৰৰ মৰ্যাদা মন্ত্ৰী আছিল

## কৰ্মজীৱন
মেৰী য়ানিক মেজিলে প'ৰ্ট-অ'-প্ৰিন্সৰ প্ৰাক্তন মেয়ৰ, ডেলমাছৰ প্ৰাক্তন মেয়ৰ, আৰু হাইটিৰ টেট কল পাৰ্টিৰ প্ৰাক্তন উপ-সভাপতি।

১৯৮৩ চনৰ পৰা ১৯৮৭ চনৰ ভিতৰত জুলিয়েন ক্ৰেন বিজনেছ স্কুলত তেওঁ সম্পাদকীয় অধ্যয়ন আৰু একাউণ্টিং দুয়োটা বিষয়তে ডিগ্ৰী লাভ কৰে। ১৯৮৮ চনত ইক'ল হোটেলিয়েৰ ডি হাইটিত ডিপ্লমা লাভ কৰে৷ শৈক্ষিক অধ্যয়নৰ পিছত ১৯৮৩ চনৰ পৰা ১৯৮৬ চনলৈকে তেওঁ কেথলিক ইনষ্টিটিউচন ফৰ এইড টু দ্য নিডী (আইচিএএন, এন জি অ’)ত সমাজ সেৱাৰ মুৰব্বী পদত অধিষ্ঠিত হয়। ১৯৮৯ চনত তেওঁ চেণ্টাৰ টেকনিক ডি টাইপিং প্ৰতিষ্ঠা কৰে, যিটো তেওঁ ২০০১ চনলৈকে পৰিচালনা কৰে৷ ১৯৯২ চনৰ পৰা ১৯৯৩ চনৰ ভিতৰত তেওঁ ৰাষ্ট্ৰীয় প্ৰাসাদত প্ৰধানমন্ত্ৰীৰ ব্যক্তিগত সচিবালয়ত মাৰ্ক লুই বাজিন সচিবৰ পদত অধিষ্ঠিত হৈছিল।

২০০৭ চনৰ পৰা ২০০৮ চনলৈ ১৯৮৭ চনৰ সংবিধান সংশোধনীৰ ওপৰত ৰাষ্ট্ৰপতি আয়োগৰ সদস্য আছিল। হাইটিৰ অনানুষ্ঠানিক খণ্ডৰ সৈতে SOGECARTE-ত যোগাযোগ পৰিচালকৰ পদত অধিষ্ঠিত হৈ তেওঁ মহিলা ব্যৱসায়ীসকলক বেংকিং খণ্ডত একত্ৰীকৰণৰ তদাৰক কৰাত কামত নিয়োজিত হৈছে। ২০০৪ চনৰ এপ্ৰিল মাহত তেওঁ প'ৰ্ট-অ'-প্ৰিন্সৰ পৌৰ আয়োগৰ সদস্য পদৰ বাবে প্ৰতিদ্বন্দ্বিতা কৰে৷ ২০০৫ চনৰ ছেপ্টেম্বৰ মাহ পৰ্যন্ত তেওঁ সেই পদতেই থাকে৷

## ব্যক্তিগত জীৱন
মেৰী য়ানিক মেজিলেৰ ২ গৰাকী কন্যা আছে৷ তেওঁলোক হৈছে- ডমিনিক কেৰেন পেটিট-ফ্ৰেৰে আৰু ইভিকা মেজিলে।

## তথ্যসূত্ৰ

শ্ৰেণী:হাইটিৰ মহিলা অধিকাৰ কৰ্মী
মীনা শৰ্মা

**মীনা শৰ্মা** ( c.1984 - ) এগৰাকী ভাৰতীয় সাংবাদিক, তেওঁ ২০১৬ চনত নাৰী শক্তিৰ সন্মানেৰে সন্মানিত হৈছিল। তেওঁ বৃদ্ধ পিতৃ-মাতৃক চোৱাচিতা নকৰা, শিশুৰ কেলেংকাৰী আৰু গৰ্ভাৱস্থাতে ছোৱালী সন্তান চিনাক্ত কৰি গৰ্ভপাত কৰা বৃহৎ সংখ্যক গৰ্ভপাতৰ কেলেংকাৰী চিনাক্ত কৰিছে।

## কৰ্ম জীৱন
শৰ্মাই পত্ৰিকা টিভিৰ সম্পাদক আৰু "নায়িকা" অনুষ্ঠানত জি নিউজৰ এংকৰ হিচাপে কাম কৰি আহিছে। নিউজ ১৮ত তেওঁ দেশ কি বাত আৰু "ড° মীনা শৰ্মা কে সাথ"ৰ আয়োজক আছিল।

মহিলা, শিশু আৰু উন্নয়ন মন্ত্ৰালয়ে ২০০৭ চনত শৰ্মাই বয়সস্থ লোকৰ ব্যৱহাৰৰ কথা উদঙাই দিবলৈ ষ্টিং অপাৰেচন চলোৱাৰ পিছত অভিভাৱক আৰু জ্যেষ্ঠ নাগৰিকৰ ৰক্ষণাবেক্ষণ আৰু কল্যাণ আইনখন সৃষ্টি কৰাত তেওঁৰ অৰিহনা স্বীকাৰ কৰে। এই আইনখনে উত্তৰাধিকাৰীসকলক বয়সস্থ লোকৰ ৰক্ষণাবেক্ষণৰ বাবে ধন দিবলৈ আইনগতভাৱে দায়বদ্ধ কৰি তুলিছিল।

## বঁটা

এটা ভিন্ন অভিযানত তেওঁ প্ৰকাশ কৰে যে কেনেকৈ ভাৰতীয় ছখন ৰাজ্যৰ ওপৰত ৫০০ টা সংস্থাই লিংগ নিৰ্ণয়ৰ যোগান ধৰিছিল আৰু তাৰ পিছত অবৈধ লিংগ নিৰ্ধাৰণ কৰা গৰ্ভপাতৰ যোগান ধৰিছে।[অবিশ্বাস্য উৎস?] সেই সময়ত তেওঁ জয়পুৰৰ ২৪ ঘণ্টীয়া হিন্দী নিউজ চেনেল চাহাৰা সময়ৰ সৈতে কাম কৰা এগৰাকী ২৬ বছৰীয়া ফ্ৰীলান্স সাংবাদিক আছিল। এই কামৰ বাবে ২০১৬ চনত আন্তৰ্জাতিক নাৰী দিৱসৰ দিনা নাৰী শক্তিপুৰস্কাৰ/বৃক্ষ শক্তিপুৰস্কাৰ লাভ কৰিবলৈ নিৰ্বাচিত হয়। নতুন দিল্লীৰ ৰাষ্ট্ৰপতি ভৱনত এই বঁটা প্ৰদান কৰে ৰাষ্ট্ৰপতি প্ৰণৱ মুখাৰ্জীয়ে। ৰাষ্ট্ৰপতি প্ৰণৱ মুখাৰ্জী আৰু প্ৰধানমন্ত্ৰী নৰেন্দ্ৰ মোদীয়ে ভাৰতৰ মহিলা সবলীকৰণৰ প্ৰয়োজনীয়তাৰ বিষয়ে ভাষণ দি কিছুমান পিতৃ-মাতৃয়ে  লিংগ নিৰ্ধাৰণ কৰি ছোৱালী সন্তান হ'লে গৰ্ভপাত কৰিবলৈ বাছি লোৱাৰ বাবে, ছোৱালীতকৈ অধিক সংখ্যক লৰা কেঁচুৱাৰ সংখ্যা বাঢ়ি যোৱা সমস্যাৰ ওপৰত আলোকপাত কৰে। 

তেওঁ মহাৰাণা মেৱাৰ ফাউণ্ডেশ্যনৰ সৈতে কৰা কামৰ বাবে পান্না ধাই ৰাষ্ট্ৰীয় বঁটা লাভ কৰে।

## তথ্য সূত্ৰ
উত্তৰা পদ্ৱাৰ

**উত্তৰা পদ্ৱাৰ**  মধ্যপ্ৰদেশৰ এগৰাকী ভাৰতীয় দাতব্য কৰ্মী,তেওঁ ২০১৩ চনত নাৰী শক্তিৰ সন্মানেৰে সন্মানিত হৈছিল।
## জীৱন
উত্তৰা পদ্বাৰ ঘৰ মধ্যপ্ৰদেশত, যৰ পৰা তেওঁ "প্ৰয়াস শিক্ষা সমিতি" নামৰ সংগঠনটো নেতৃত্ব দি আহিছে। এই গোটটোৱে বৈগা, গোণ্ড আৰু অভুজমাড়িয়া জনজাতিসকলৰ সৈতে কাম কৰে। এই জনজাতিসমূহ দাৰিদ্ৰ্য, অপৌষিকতা আৰু ৰোগাক্ৰান্ত সমস্যাৰে ভাৰাক্ৰান্ত অৱস্তাত ভুগা জনজাতীয় লোক, আৰু তেওঁৰ সংগঠনে সেই সমস্যাসমূহ লাঘৱ কৰিবলৈ অহৰহ প্ৰচেষ্টা কৰে । পদ্ৱাৰে তেওঁলোকৰ ল'ৰা-ছোৱালীক পঢ়ুৱাবলৈ আৰম্ভ কৰে আৰু তেওঁৰ সৰু শ্ৰেণীটো ডাঙৰ হৈ এখন বিদ্যালয়লৈ পৰিণত হয়। এই বিদ্যালয় খন পিচলৈ "ৰাণী দুৰ্গাৱতী বিদ্যালয়" নামেৰে পঞ্জীয়ন কৰা হৈছিল। স্থানীয়ভাৱে এইলোক সকলৰ মৃত্যুৰ অন্যতম সাধাৰণ কাৰণ হ’ল জুই, কাৰণ জনজাতীয় লোকসকলে অভাবত পৰি শুকান ঘাঁহৰ বিচনা বনাই তাৰ পিছত শীতৰ প্ৰকোপৰ পৰা ৰক্ষা পাবলৈ জুইৰ কাষত শুৱে। তাৰ পিছত টুপনিতে তেওঁলোকৰ বিচনাখন জ্বলিলেই মৃত্যুমুখত পৰে। ইয়াৰ লগত জড়িত থকা সমস্যাটো হ’ল ঠাণ্ডা, কাৰণ প্ৰতিটো শীতকালতে মানুহে গৰম কাপোৰ পিন্ধা আৰু খোৱাৰ মাজত সিদ্ধান্ত ল’ব লাগাত পৰে। পদ্ৱাৰ আৰু তেওঁৰ চেৰিটিয়ে "শীতকালীন কিট" যোগান ধৰে। এই কিটসমূহত গৰম কাপোৰ, উল আৰু কম্বল থাকে আৰু ইয়াৰ দ্বাৰা পৰিয়ালসমূহৰ প্ৰতি বছৰে হাজাৰ হাজাৰ টকা ৰাহি কৰিব পৰা যায়।

২০১৬ চনত আন্তৰ্জাতিক নাৰী দিৱসৰ দিনা নাৰী শক্তি পুৰাস্কাৰ/ষ্ট্ৰী শক্তিপুৰস্কাৰ লাভ কৰিবলৈ পদ্বাৰক নিৰ্বাচিত কৰা হৈছিল।  নতুন দিল্লীৰ ৰাষ্ট্ৰপতি ভৱনত এই বঁটা প্ৰদান কৰে ৰাষ্ট্ৰপতি প্ৰণৱ মুখাৰ্জীয়ে। সেইদিনা আন চৈধ্যগৰাকী মহিলা আৰু সাতখন প্ৰতিষ্ঠানক সন্মান জনোৱা হয়।

মুখাৰ্জী আৰু প্ৰধানমন্ত্ৰী নৰেন্দ্ৰ মোদীয়ে মহিলা সবলীকৰণৰ প্ৰয়োজনীয়তা সম্পৰ্কে ভাষণ প্ৰদান কৰে। মুখাৰ্জীয়ে কিছুমান পিতৃ-মাতৃয়ে সন্তান মহিলা হ'লে গৰ্ভপাত কৰিবলৈ বাছি লোৱাৰ বাবে পুৰুষ কেঁচুৱাৰ সংখ্যা বেছি হোৱাৰ সমস্যাটোৰ ওপৰত আলোকপাত কৰে।

সংবাদ মাধ্যমত তেওঁৰ কামৰ বাবে তেওঁক প্ৰফাইল কৰা হয় আৰু তেওঁক অন্যান্য বঁটাৰেও স্বীকৃতি দিয়া হৈছে।

## তথ্য সূত্ৰ
মালিয়া ভিলাৰ্ড-এপলন

**মালিয়া ভিলাৰ্ড-এপ’লন** () হৈছে মহিলাৰ অধিকাৰ আৰু ঘৰুৱা হিংসা প্ৰতিৰোধৰ দিশত কৰ্মৰত হাইটিৰ এগৰাকী কৰ্মী। তেওঁ হাইটিৰ মহিলাকেন্দ্ৰিক হিংসাৰ বলি হোৱা লোকসকলক সেৱা আগবঢ়োৱা সংস্থা *কমিছন অৱ ৱমেন ভিক্টিমছ ফৰ ভিক্টিম* (KOFAVIV)ৰ সহ-প্ৰতিষ্ঠাপক।

২০১০ চনত হাইটিত হোৱা ভূমিকম্পৰ পিছত যৌন হিংসাৰ বলি হোৱা লোকসকলক চিকিৎসা, আশ্ৰয়, আইনী পৰামৰ্শ আৰু মানসিক সহায় লাভ কৰাত সহায় কৰা কামৰ বাবে ২০১২ চনত তেওঁক চিএনএন হিৰো হিচাপে নিৰ্বাচিত কৰা হয়।

ইৰামিথে ডেলভাৰ সৈতে ভিলাৰ্ড-এপ'লনে ধৰ্ষণ আৰু অন্যান্য যৌন হিংসাৰ পৰা ৰক্ষা পোৱা লোকসকলক মানসিক, চিকিৎসা আৰু আইনী সহায় আগবঢ়োৱা সংস্থা KOFAVIV প্ৰতিষ্ঠা কৰে। KOFAVIV হৈছে এটা ক্ৰিয়েল সংক্ষিপ্ত ৰূপ যাৰ অৰ্থ হৈছে *ভুক্তভোগীৰ বাবে মহিলা ভুক্তভোগীৰ আয়োগ*। KOFAVIV এ যৌন নিৰ্যাতনৰ পৰা ৰক্ষা পোৱা লোকসকলক হ্ৰস্বম্যাদী আৰু দীৰ্ঘম্যাদী উভয় ধৰণৰ সেৱা আগবঢ়ায়। আক্ৰমণৰ পিছত কোফাভিভে তাৎক্ষণিক চিকিৎসা সেৱা আৰু জীৱিতসকলক অধিক বিস্তৃত যত্নৰ প্ৰয়োজন হ’লে চিকিৎসালয়লৈ লগত লৈ যাব পৰা কোনোবা এগৰাকী ব্যক্তিক প্ৰদান কৰে। সংক্ৰমণৰ পৰা কেনেকৈ হাত সাৰিব পাৰি আৰু সুস্থ হৈ থাকিব পাৰি তাৰো তথ্য সংস্থাটোৱে প্ৰদান কৰে৷ আৰোগ্যৰ দীঘলীয়া সময়ছোৱাত কোফাভিভে আঘাত-নিৰ্দিষ্ট মানসিক স্বাস্থ্যৰ সহায় আৰু আইনী সাহায্য প্ৰদান কৰে যদিহে জীৱিত ব্যক্তিয়ে আইনী ব্যৱস্থা গ্ৰহণ কৰিবলৈ বাছি লয়।

মালিয়া ভিলাৰ্ড-এপ'লন এগৰাকী হাইটিৰ স্থানীয় লোক যিয়ে ১৯৯২ আৰু ২০০৩ চনত ধৰ্ষণৰ সন্মুখীন হোৱাৰ পিছত KOFAVIV আৰম্ভ কৰিবলৈ অনুপ্ৰাণিত হৈছিল। ২০১০ চনতো তেওঁক ধৰ্ষণৰ চেষ্টা কৰা হৈছিল। প্ৰয়াত স্বামীৰ জৰিয়তে তেওঁৰ এগৰাকী কন্যা সন্তান আছে যিগৰাকীকো ধৰ্ষণ কৰা হৈছিল। ধৰ্ষণৰ পৰা বচাবলৈ চেষ্টা কৰা এপ'লনৰ স্বামীক প্ৰহাৰ কৰি হত্যা কৰা হয়। ধৰ্ষণ আৰু যৌন নিৰ্যাতনৰ পৰা লাভ কৰা অভিজ্ঞতাই তেওঁৰ পৰিয়ালটোক হাইটিৰ মহিলাসকলক সহায় কৰিবলৈ প্ৰবলভাৱে উৎসাহিত কৰিছে৷

## তথ্যসূত্ৰ

শ্ৰেণী:হাইটিৰ মহিলা অধিকাৰ কৰ্মী
গ’লনাৰ আদিলি

**গ'লনাৰ আদিলি** () তেওঁৰ জন্ম হৈছিল, ১৯৭৬ চনত, ভাৰ্জিনিয়াত। গ’লনাৰে নিউয়ৰ্কৰ ব্ৰুকলিনত বাস কৰা এটা ইৰাণী পৰিয়ালত জন্মগ্ৰহণ কৰা এগৰাকী আমেৰিকান বহুবিষয়ক শিল্পী। তেওঁৰ বহু কামেই তেহৰাণত ইৰাণৰ পিছৰ বিপ্লৱ আৰু স্থানচ্যুতিৰ বিষয়ৰ দ্বাৰা প্ৰভাৱিত হৈছিল।

## জীৱনী
১৯৭৬ চনত ভাৰ্জিনিয়াৰ ফল্ছ চাৰ্চত জন্মগ্ৰহণ কৰা আদিলিৰ জন্ম হৈছিল যদিও ১৯৮০ চনত চাৰি বছৰ বয়সত তেওঁৰ পৰিয়াল পুনৰ ইৰাণলৈ গুচি যায়। তেওঁৰ পিতৃ-মাতৃ ৰাজনৈতিক কৰ্মী আছিল আৰু ইৰাণলৈ যোৱাৰ পিছত তেওঁৰ পিতৃয়ে তেওঁৰ কামৰ বাবেই পুনৰ আমেৰিকালৈ পলায়ন কৰিবলৈ বাধ্য হয়। ১৯৯৪ চনত তেওঁ আমেৰিকালৈ উভতি আহি পিতৃৰ সৈতে পুনৰ মিলিত হয় আৰু কলেজীয়া শিক্ষা গ্ৰহণ কৰে। ১৯৯৮ চনত ভাৰ্জিনিয়া বিশ্ববিদ্যালয়ৰ পৰা চিত্ৰকলাৰ স্নাতক ডিগ্ৰী লাভ কৰে আৰু ২০০৬ চনত মিচিগান বিশ্ববিদ্যালয়ৰ পৰা স্থাপত্যত স্নাতকোত্তৰ ডিগ্ৰী লাভ কৰে।

২০০৯ চনত তেওঁ নিউয়ৰ্ক ফাউণ্ডেশ্যন ফৰ দ্য আৰ্টছৰ পৰা প্ৰিন্টমেকিং/ড্ৰয়িং/আৰ্টিষ্ট বুকছৰ ফেল'শ্বিপ লাভ কৰে। আদিলিক মহিলা ষ্টুডিঅ' কৰ্মশালা (২০১৫), দ্য মেকড'ৱেল কলনী (২০০৭, ২০১৩), বেলাজিঅ' চেণ্টাৰৰ ৰকফেলাৰ ফাউণ্ডেশ্যন, আৰু ল'ৱাৰ ইষ্ট চাইড প্ৰিন্টশ্বপ (২০১৪) আদিত ৰেচিডেন্সি প্ৰদান কৰা হৈছে।.

## প্ৰদৰ্শনী
গ’লনাৰ আদিলিৰ নিৰ্বাচিত প্ৰদৰ্শনীৰ তালিকা, বছৰ অনুযায়ী।

*২০১৬ – "লেংগুৱেজ লেণ্ডস্কেপ," কেণ্টলাৰ আন্তৰ্জাতিক অংকন স্থান, ব্ৰুকলিন, নিউয়ৰ্ক
*২০১৪ – "গুদ নিউজ ফ্ৰম ইৰাণ", পেচিংগাৰ ফেব্ৰিক-মিউনিখ, মিউনিখ, জাৰ্মানী
*২০১৩ – "আৰ্ট অন পেপাৰ + ১", ব্ৰাছেলছ সমসাময়িক অংকন মেলা, Galeri Coullaud আৰু Koulinsky, পেৰিছ, ফ্ৰান্স
*২০১৩ – "ডিচপ্লেচমেণ্ট", ক্ৰাফ্ট আৰু লোক কলা সংগ্ৰহালয়, লছ এঞ্জেলছ, কেলিফৰ্নিয়া
*২০১১ – "ফৰ্গদ্ প্যাটাৰ্নিং: চোলো শ্ব'", আউন গেলেৰী, তেহৰাণ, ইৰাণ

## তথ্য সূত্ৰ

শ্ৰেণী:ইৰাণৰ ব্যক্তি
শ্ৰেণী:চিত্ৰশিল্পী
ঋতু বসু প্ৰিমলানী

**ঋতু বসু প্ৰিমলানী**  এগৰাকী ভাৰতীয় ষ্টেণ্ড আপ কমেডিয়ান আৰু পৰিৱেশবিদ। তেওঁৰ কামৰ বাবে ভাৰত চৰকাৰৰ পৰা ২০১৫ চনৰ নাৰী শক্তিৰ সন্মান লাভ কৰে।

## ব্যক্তিগত জীৱন
প্ৰিমলানী ভাৰতৰ নতুন দিল্লীত ডাঙৰ-দীঘল হৈছিল। ইউ চি এল এৰ পৰা ভূগোল, নগৰ পৰিকল্পনা আৰু আইন বিষয়ত স্নাতকোত্তৰ ডিগ্ৰী লাভ কৰে।

তেখেতে পাঁচটা হাফ মাৰাথন, দুটা অলিম্পিক-দূৰত্বৰ ট্ৰাইএথলন, এটা হাফ আইৰনমেন আৰু এটা স্প্ৰিণ্ট ট্ৰাইএথলনত অংশ গ্ৰহণ কৰিছে। বৰ্তমান দিল্লীৰ বাহিৰত বাস কৰা তেওঁ এগৰাকী ছ'মেটিক থেৰাপিষ্টো।

## কৰ্মজীৱন
প্ৰিমলানীয়ে আমেৰিকাত অলাভজনক সংস্থা থিম্মাক্কা’ছ ৰিচ’ৰ্ছ ফৰ এনভাইৰনমেণ্টেল এডুকেচন প্ৰতিষ্ঠা কৰিছিল। এই সংস্থাটোৱে ৰেষ্টুৰেণ্টৰ বাবে পৰিৱেশ পৰামৰ্শ সেৱা আগবঢ়াইছিল আৰু ২০০৩ চনত ই কেলিফৰ্ণিয়া গভৰ্ণৰছ এনভাইৰনমেণ্টেল এণ্ড ইকনমিক লিডাৰশ্বিপ বঁটা লাভ কৰিছিল আৰু ৰেষ্টুৰেণ্টৰ সৈতে কৰা কামৰ বাবে তেওঁক অশোক ফেলো হিচাপে নিযুক্তি দিয়া হৈছিল শ্ৰীমতী প্ৰিমলানিৰ সংস্থাটোৱে ২০০৩ চনত আমেৰিকাৰ ইপিএ ৰিজিঅ'ন ৯ বঁটাও লাভ কৰে। 

২০১৪ চনৰ জুলাই মাহত প্ৰিমলানীক বেংগালুৰুৰ এগৰাকী পৰিৱেশবিদ ছালুমাৰাদা থিম্মাক্কাই আমেৰিকাৰ পৰা ধন বিচৰাৰ বাবে নিজৰ নাম ব্যৱহাৰ কৰাৰ বাবে প্ৰতাৰণা কৰাৰ অভিযোগ উত্থাপন কৰিছিল। থিম্মাক্কাৰ মতে, প্ৰিমলানীয়ে আমেৰিকাত থিম্মাক্কাৰ ৰিচ’ৰ্ছ ফৰ এনভাইৰনমেণ্টেল এডুকেশ্যন স্থাপন কৰাৰ সময়ত নিজৰ নামৰ অপব্যৱহাৰ কৰিছিল। প্ৰিমলানীৰ মতে, শতবৰ্ষীয় থিম্মাক্কাই "কথিতভাৱে" কেৱল পাহৰি গৈছিল যে তেওঁ প্ৰিমলানীক নিজৰ নাম ব্যৱহাৰ কৰিবলৈ সন্মতি দিছিল।

প্ৰিমলানীয়ে নিউয়ৰ্ক চহৰ, ছান ফ্ৰান্সিস্কো, মুম্বাই, ডুবাই, বেংগালুৰু, হায়দৰাবাদ, চণ্ডীগড়, পুনে আৰু দিল্লীকে ধৰি সমগ্ৰ বিশ্বৰ শতাধিক কৰ্পৰেট আৰু কমেডী ক্লাব শ্ব'ৰ প্ৰযোজনা, শিৰোনাম আৰু অভিনয় কৰিছে।[13] তেওঁ নিজৰ কমেডীৰ জৰিয়তে সামাজিক বাৰ্তা প্ৰেৰণৰ সৈতে মোকাবিলা কৰে, পৰিৱেশ, মানৱ অধিকাৰ, আৰু ধৰ্ষণৰ দৰে সাহসী বিষয়সমূহক কণ্ঠদান কৰে ।  and rape 

২০২৪ চনত ভাৰতৰ নতুন দিল্লীত তেওঁৰ প্ৰথম গ্রাফিক উপন্যাস JUTA মুকলি কৰে  আৰু নক্সভিলৰ নতুন বহনক্ষমতা পৰিচালক হিচাপে কাম কৰিবলৈ আৰম্ভ কৰে।

## বঁটা
*ভাৰত চৰকাৰৰ দ্বাৰা নাৰী শক্তি বঁটা, ২০১৫
*গ্ল'বেল অশোক ইনোভেটৰছ ফৰ দ্য পাব্লিক ছ'চিয়েল এণ্টাৰপ্ৰেনিউৰ ফেল'শ্বিপ ২০০৪

*আমেৰিকাৰ ইপিএ অঞ্চল ৯ পৰিৱেশ কৃতিত্ব বঁটা ২০০৩
*কেলিফৰ্ণিয়া গৱৰ্ণৰৰ পৰিৱেশ আৰু অৰ্থনৈতিক নেতৃত্ব বঁটা ২০০৩
## তথ্য সূত্ৰ
শকুন্তলা মজুমদাৰ

**শকুন্তলা মজুমদাৰ** ( জন্ম ১৯৬৪); এগৰাকী ভাৰতীয় পশু অধিকাৰ কৰ্মী যিয়ে থানেৰ " প্ৰাণীৰ ওপৰত নিষ্ঠুৰতা প্ৰতিৰোধ সমাজ"ৰ বাবে উচৰ্গিত মনোভাবেৰে কৰা কামৰ বাবে নাৰী শক্তিপুৰস্কাৰ বঁটা লাভ কৰিছিল।

## জীৱন
১৯৬৪ চনৰ ওচৰা-ওচৰিকৈ তেওঁৰ জন্ম হৈছিল।

২০০২ চনত মজুমদাৰ আৰু আন ছয়জন ব্যক্তিয়ে থানেত ছ’চাইটি ফৰ প্ৰটেকচন অৱ ক্ৰুৱেলটি টু এনিমেলছ (SPCA) শাখা গঠন কৰে।

২০১৬ চনত মজুমদাৰক আন্তঃৰাষ্ট্ৰীয় নাৰী দিৱসৰ দিনা নাৰী শক্তিৰ সন্মান লাভ কৰিবলৈ নিৰ্বাচিত কৰা হয়। নতুন দিল্লীৰ ৰাষ্ট্ৰপতি ভৱনত ভাৰতৰ ৰাষ্ট্ৰপতি প্ৰণৱ মুখাৰ্জীয়ে এই বঁটা প্ৰদান কৰে। সেইদিনা আন চৈধ্যগৰাকী মহিলা আৰু সাতখন প্ৰতিষ্ঠানক সন্মান জনোৱা হয়।

২০১৭ চনত তেওঁ আৰু থানে এছ পি চি এৰ মাজত স্থানীয় কৰ্তৃপক্ষৰ সৈতে দুটা ৰাষ্টাত ঘুৰি ফুৰা কুকুৰক লৈ বিবাদ হৈছিল। কুকুৰকেইটাই আক্ৰমণাত্মক আচৰণ কৰাৰ লগতে একাংশ নাগৰিকক ভয় দেখুৱাই থকাৰ বাবে কৰ্তৃপক্ষই বিচাৰিছিল যে কুকুৰকেইটাক ৰাজপথৰ পৰা আঁতৰাই দিয়া হওক। মজুমদাৰে কুকুৰ দুটাক উদ্ধাৰ কৰি চিকিৎসকৰ দ্বাৰা পৰীক্ষা কৰাৰ প্ৰস্তাব দিলে, আৰু কলে যে সম্পূৰ্ণ সুস্থ হোৱাৰ পিছত কুকুৰ দুটাক পুনৰ সিহতৰ প্ৰাকৃতিক পৰিবেশ ৰাস্তাতে ৰখা হ'ব। কুকুৰ দুটাৰ অধিকাৰ সন্দৰ্ভত বিতৰ্ক চলি আছিল। মজুমদাৰে উচচতম ন্যায়ালয়ে ৰাষ্টাত চৰিফুৰা কুকুৰৰো অধিকাৰ আছে বুলি  কোৱা এখন আইনৰ সম্পৰ্কে অৱগত নাছিল যদিও, তেওঁ কুকুৰবোৰক উদ্ধাৰ কৰি বীজাণুমুক্ত আৰু প্ৰজনন নিয়ন্ত্ৰণ (স্টেৰিলাইজ) কৰাৰ ব্যৱস্থা কৰিব পাৰিছিল, কিন্তু তাৰ পিছত সিহঁতক পুনৰ প্ৰাকৃতিক পৰিবেশত এৰি দিয়াৰ ব্যৱস্থা কৰিছিল।

২০২০ চনৰ ফেব্ৰুৱাৰী মাহত কৰ’না মহামাৰীৰ প্ৰাৰম্ভিক সপ্তাহকেইটাত ইয়াৰ ফলত ক’ৰ’না ভাইৰাছ বিয়পিব পাৰে বুলি ভয়ত পথৰ জীৱ-জন্তু স্পৰ্শ নকৰিবলৈ উৎসাহিত কৰা পোষ্টাৰ উলিওৱা হৈছিল। তেওঁ আৰু মনেকা গান্ধীয়ে পোষ্টাৰবোৰ আঁতৰাবলৈ কৈছিল। তেওঁলোকে বিশ্ব স্বাস্থ্য সংস্থাৰ পৰামৰ্শ পুনৰবাৰ উল্লেখ কৰি এই ভয় যে ভিত্তিহীন তাক বুজাইছিল।
পিছলৈ তেওঁ আৰু এছ পি চি এ গোটে ঘোঁৰাৰ কল্যাণক সংগঠিত কৰাৰ ভূমিকা গ্ৰহণ কৰে। ঘোঁৰাৰ সহায়ত পৰ্যটকক অনা নিয়াৰ সুবিধা কৰি দিয়া হৈছিল যদিও লকডাউনৰ বাবে এই অনুজ্ঞাপত্ৰবিহীন ঘোঁৰাবোৰে কোনো পইচা লোৱা নাছিল। কোনো উপাৰ্জন নোহোৱাৰ ফলত মালিকসকলে তেওঁলোকক খুৱাব নোৱাৰা সময়ত  এছপিচিএই সহায় কৰিছিল।

## তথ্য সূত্ৰ
পেণ্ডোৰা

**পেণ্ডোৰা** (ইংৰাজী: Pandora) গ্ৰীক পৌৰাণিক কাহিনী অনুসৰি জ্যুছৰ নিৰ্দেশত হেফেষ্টাছে সৃষ্টি কৰা প্ৰথমগৰাকী মানৱ নাৰী। হেচিঅ’ডৰ লেখনি মতে প্ৰতিজন দেৱতাই তেওঁক অনন্য উপহাৰ দি সহযোগিতা কৰিছিল। তেওঁৰ অন্য এটা নাম **এনেছিড′ৰা** (Anesidora) অৰ্থাৎ "তেওঁ যালৈ উপহাৰ পঠোৱা হৈছে" (পৃথিৱীৰ "গৰ্ভৰ পৰা" বুজাইছে) ব্ৰিটিছ সংগ্ৰহালয়ৰ বগা মাটিৰ কাইলিক্সত তেওঁৰ মূৰ্তিৰ বিপৰীতে লিখা আছে।

পেণ্ডোৰা শ্ৰুতিকথা এক প্ৰকাৰৰ থিয়ডিচি, যিয়ে পৃথিৱীত বেয়াবোৰ কিয় আছে সেই প্ৰশ্নটোৰ উত্তৰ দিবলৈ চেষ্টা কৰে৷ এই সূত্ৰ মতে, পেণ্ডোৰাই মানৱতাৰ সকলো বেয়া কাম বন্ধ কৰি থোৱা এটা বাকচ (পিথ'ছ; সাধাৰণতে "পেণ্ডোৰাৰ বাকচ" বুলি কোৱা হয়) খুলি দিছিল। যুক্তি অনুসৰি পেণ্ডোৰাৰ কাহিনীৰ হেচিঅ’ডে কৰা ব্যাখ্যাই ইহুদী আৰু খ্ৰীষ্টান ধৰ্মতত্ত্ব উভয়কে প্ৰভাৱিত কৰিছিল আৰু সেয়েহে ৰেনেছাঁৰ যুগলৈকে তেওঁৰ বেয়া খ্যাতিক স্থায়ী কৰি ৰাখিছিল। পিছলৈ কবি, নাট্যকাৰ, চিত্ৰশিল্পী আৰু ভাস্কৰ্য শিল্পীয়ে তেওঁক বিষয়বস্তু হিচাপে লৈ শিল্প-সাহিত্য সৃষ্টি কৰিবলৈ লৈছিল।

## কিংবদন্তি
হেচিঅডৰ মহাকাব্য থিঅ′গনিত নাম উল্লেখ নকৰাকৈ পেণ্ডোৰাৰ কথা লিখা হৈছে। মানুহে প্ৰমিথিউছৰ পৰা চুৰি হোৱা জুইৰ উপহাৰ পোৱাৰ পিছত জ্যুছৰ খং উঠে আৰু মানৱতাক দিয়া বৰদানৰ ক্ষতিপূৰণ দিবলৈ এটা শাস্তিমূলক উপহাৰ দিয়াৰ সিদ্ধান্ত লয়। তেওঁ হেফেষ্টাছক পৃথিৱীৰ প্ৰথম নাৰীক গঢ়িবলৈ আদেশ দিয়ে, যিগৰাকী "সুন্দৰ দানৱী" হ’ব আৰু যাৰ বংশধৰসকলে মানৱ জাতিক যন্ত্ৰণা দিব। হেফেষ্টাছে তেনে কৰাৰ পিছত এথেনাই তেওঁক ৰূপালী গাউন, এম্ব্ৰয়ডাৰী কৰা ওৰণি, মালা আৰু ৰূপৰ অলংকৃত মুকুট পিন্ধাই দিয়ে। এই মহিলাগৰাকীৰ নাম থিওগনিত উল্লেখ কৰা হোৱা নাই, কিন্তু তেওঁক পেণ্ডোৰা বুলি অনুমান কৰা হৈছে৷ এই শ্ৰুতিকথাটো হেচিঅডে “ৱৰ্কছ এণ্ড ডেইজ”ত পুনৰ উল্লেখ কৰিছিল।

হেচিঅডে তেওঁৰ সৃষ্টিৰ বিষয়ে বিস্তাৰিত বিৱৰণ লিখিছে। হেফেষ্টাছে সৃষ্টি কৰাৰ পিছত তেওঁৰ সম্পূৰ্ণতাত অধিক দেৱতাই অৰিহণা যোগাইছে: এথেনাই তেওঁক বেজীৰ কাম আৰু বয়ন শিকাইছিল; এফ্ৰ'ডাইটে সৌন্দৰ্য্য, আকাংক্ষা আৰু যত্ন; হাৰ্মিছে "নিৰ্লজ্জ মন আৰু প্ৰতাৰক স্বভাৱ"; হাৰ্মিছে তেওঁক বাক শক্তিও প্ৰদান কৰিছিল, তেওঁক "মিছা আৰু কৌশলী শব্দ" শিকাইছিল; তাৰ পিছত এথেনাই তেওঁক কাপোৰ পিন্ধাই দিছিল; তাৰ পিছত পাৰ্ছুৱেছন আৰু চাৰিতসকলে তেওঁক হাৰ আৰু অন্যান্য সজ্জাৰে সজাইছিল; হোৰাই তেওঁক মালাৰ মুকুটেৰে পিন্ধাইছিল। শেষত হাৰ্মিছে এই মহিলাগৰাকীক “পেণ্ডোৰা” নাম প্ৰদান কৰে, কাৰণ অলিম্পাছত বাস কৰা সকলোৱে তেওঁক উপহাৰ দিছিল আৰু তেওঁ মানৱ পুৰুষ সকলৰ বাবে ভৱিষ্যতৰ মহামাৰী স্বৰূপ আছিল৷

পেণ্ডোৰা পৃথিৱীলৈ লগত এটা জাৰ (ষোড়শ শতিকাত পাঠ্যত বাকচ বুলি কোৱা হয়) লৈ আহে য'ত সোমাই আছিল "অগণন মহামাৰী"। প্ৰমিথিউছে নিজৰ ভাতৃ এপিমিথিয়াছক জ্যুছৰ পৰা কোনো উপহাৰ গ্ৰহণ নকৰিবলৈ সকীয়াই দিছিল। কিন্তু এপিমিথিউছে নুশুনিলে; তেওঁ পেণ্ডোৰাক গ্ৰহণ কৰিলে৷ পেণ্ডোৰা তৎক্ষণাত নিজৰ জাৰটোৰ ভিতৰৰ বস্তুবোৰ পৃথিৱীত মুকলি কৰি দিলে। ফলত পৃথিৱী আৰু সাগৰ "দুষ্টতাৰে" ভৰি পৰিল।

## তথ্য সংগ্ৰহ

শ্ৰেণী:গ্ৰীক কিংবদন্তি
লক্ষ্মী ছায়া

**লক্ষ্মী ছায়া**  (; ৭ জানুৱাৰী ১৯৪৮ – ৯ মে' ২০০৪) এগৰাকী ভাৰতীয় অভিনেত্ৰী, নৃত্যশিল্পী আৰু শিক্ষয়িত্ৰী, তেওঁ ৰূপায়ণ কৰা বিশিষ্ট চৰিত্ৰ আৰু হিন্দী ছবিত অভিনয়ৰ বাবে পৰিচিত আছিল।

শিশু অভিনেতা হিচাপে বহুতো ছবিত অভিনয় কৰাৰ পিছত ছায়াই হৰৰ ছবি গুমনামত (১৯৬৫) দেখা দিছিল। অভিনয় কৰা মহম্মদ ৰফিৰ "জান পেচান হো" ছবিখনত মুখা পিন্ধা নৃত্যশিল্পী হিচাপে অভিনয় কৰি নিজৰ পৰিচয় এটা তৈয়াৰ কৰে। তেওঁৰ সৰ্বোচ্চ সমালোচনাত্মক সফলতা লাভ কৰে তিচৰি মঞ্জিল (১৯৬৬), দুনিয়া (১৯৬৮), আয়া সৱন ঝুম কে (১৯৬৯), মেৰা গাওঁ মেৰা দেশ (১৯৭১), আৰু ৰাস্তে কা পত্থৰত (১৯৭২) তেওঁ সমালোচনাত্মক সফলতা পায়।

১৯৫৮ চনৰ পৰা ১৯৮৬ চনলৈকে ছায়া সক্ৰিয় আছিল। এই সময়ছোৱাত তেওঁ ১০০ৰো অধিক ছবিত অভিনয় কৰিছিল। পৰৱৰ্তী সময়ত তেওঁ নৃত্য শিক্ষয়িত্ৰী হিচাপে কাম কৰিছিল। ২০০৪ চনত ৫৬ বছৰ বয়সত কৰ্কট ৰোগত আক্ৰান্ত হৈ মৃত্যু হয়।

## তথ্য সংগ্ৰহ

## বাহ্যিক সংযোগ
* 

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মাৰাঠী চলচ্চিত্ৰৰ অভিনেত্ৰী
শ্ৰেণী:কৰ্কট ৰোগত মৃত্যু
বিমলা ৰমন

**বিমলা ৰমন **  () এগৰাকী অষ্ট্ৰেলিয়ান অভিনেত্ৰী তথা প্ৰাক্তন মডেল, যিয়ে ভাৰতীয় চলচ্চিত্ৰত কাম কৰি আহিছে। তেওঁ মালয়ালম, তেলেগু আৰু তামিল ভাষাৰ ছবিত অভিনয় কৰে। অষ্ট্ৰেলিয়াত জন্মগ্ৰহণ কৰি ডাঙৰ-দীঘল হোৱা ৰমনে ২০০৬ চনত তামিল ছবি “পই”ৰ জৰিয়তে ছবিজগতত আত্মপ্ৰকাশ কৰে। তেওঁ এগৰাকী প্ৰতিষ্ঠিত ভাৰতনাট্যম নৃত্যশিল্পী আৰু ছিডনীৰ নিউ চাউথ ৱেলছ বিশ্ববিদ্যালয়ৰ পৰা স্নাতক। ২০০৪ চনত তেওঁ মিচ ইণ্ডিয়া অষ্ট্ৰেলিয়া খিতাপ অৰ্জন কৰে।
## কেৰিয়াৰ
২০০৬ চনত কে. বালাচন্দৰৰ পৰিচালনাত নিৰ্মিত তামিল ছবি “পই”ৰ জৰিয়তে ৰমনে অভিনয়ত আত্মপ্ৰকাশ কৰে। তেওঁৰ প্ৰথম মালয়ালম ছবি আছিল সুৰেশ গোপীৰ সৈতে “টাইম”। ২০০৭ চনত “প্ৰাণায়াকালাম“ত আজমল আমিৰৰ সৈতে আৰু “ছুৰিয়ান“ত জয়ৰামৰ সৈতে যোৰ বান্ধিছিল। সেই বছৰতে “নাচৰানী“ত মামুটিৰ সৈতে আৰু “ৰোমিঅ’ “ত দিলীপৰ সৈতেও অভিনয় কৰে। ২০০৮ চনত মোহনলালৰ সৈতে “কলেজ কুমাৰন“ত আৰু দিলীপৰ সৈতে “কলকাতা নিউজ“ত অভিনয় কৰা বিমলা ৰমনে অষ্ট্ৰেলিয়াৰ ছিডনীস্থিত নটনালয় ডান্স একাডেমীত অধ্যয়ন কৰিছিল। তেওঁ জয়লক্ষ্মী কন্দিয়াৰ তত্ত্বাৱধানত নৃত্যৰ শিক্ষা গ্ৰহণ কৰিছিল। তেওঁৰ মাতৃভাষা তামিল।

২০১৬ চনৰ ফেব্ৰুৱাৰী মাহত অভিনেতা মোহনলালৰ সৈতে মালয়ালম ছবি “অপ্পাম“ত অভিনয় কৰে।
## তথ্য সংগ্ৰহ

## বাহ্যিক সংযোগ

* 
* 
শ্ৰেণী:হিন্দী চলচ্চিত্ৰৰ অভিনেত্ৰী 
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:মালায়লম চলচ্চিত্ৰৰ অভিনেত্ৰী
ঈশ্বৰ্য মেনন

**ঈশ্বৰ্য মেনন  **  () এগৰাকী ভাৰতীয় অভিনেত্ৰী; তেওঁ তামিল, কানাড়া, তেলেগু আৰু মালয়ালম ছবিত কাম কৰে।

ঈশ্বৰ্য মেননৰ পৰিয়াল কেৰালাৰ চেন্দমংগলমৰ। জন্ম আৰু ডাঙৰ-দীঘল তামিলনাডুৰ ইৰোডত হৈছে। ইৰোডৰ ভেলালাৰ মেট্ৰিক স্কুলত উচ্চতৰ মাধ্যমিক শিক্ষা গ্ৰহণ কৰে। তেওঁ এছ আৰ এম ইনষ্টিটিউট অৱ চাইন্স এণ্ড টেকন'লজীৰ পৰা ইনষ্ট্ৰুমেণ্টেচন ইঞ্জিনিয়াৰিং সম্পূৰ্ণ কৰে।
## কৰ্মজীৱন
মেননক প্ৰথমবাৰৰ বাবে তামিল কমেডী ছবি থিয়া ভেলাই ছেইয়ানুম কুমাৰুত দেখা গৈছিল। এম এছ ৰমেশৰ পৰিচালনাত নিৰ্মিত দাসৱালা ছবিৰে কানাড়া উদ্যোগত অক্ষৰা হিচাপে আত্মপ্ৰকাশ কৰে, য’ত তেওঁ যোগী খ্যাত প্ৰেমৰ বিপৰীতে তেওঁক অভিনয় কৰিছিল। ২০১৩ চনৰ ১১ অক্টোবৰত মুক্তি পোৱা ছবিখন আৰু মানসিকভাৱে বিকলাংগ ছোৱালীৰ ভূমিকাত তেওঁৰ অভিনয়ে সমাদৰ লাভ কৰে। তেওঁৰ পৰৱৰ্তী মুক্তি আছিল তামিল ছবি এপ্পল পেনে। ছবিখন মাতৃ আৰু কন্যাৰ সম্পৰ্কৰ ওপৰত আধাৰিত আছিল, য'ত ঈশ্বৰ্য কন্যাৰ চৰিত্ৰ আৰু ৰোজাই মাতৃৰ চৰিত্ৰ ৰূপায়ন কৰিছিল। ইয়াৰ পিছত তেওঁক কানাড়া হৰৰ কমেডী নমো ভুতাত্মাত দেখা যায়।

## তথ্য সংগ্ৰহ

## বাহ্যিক সংযোগ
* 
*  
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:মালায়লম চলচ্চিত্ৰৰ অভিনেত্ৰী
জ্যোতি ম্হাপছেকাৰ

**জ্যোতি ম্হাপছেকাৰ** (জন্ম প্ৰায় ১৯৫০) এগৰাকী ভাৰতীয় বঁটা বিজয়ী। তেওঁ সমাজকৰ্মী, নাট্যকাৰ আৰু গ্ৰন্থাগাৰিক হিচাপে পৰিচিত। তেওঁ স্ত্ৰী মুক্তি সংঘঠনৰ প্ৰতিষ্ঠাপক আৰু সভাপতি হিচাপে বিশেষভাৱে জনাজাত। তেওঁ সমাজৰ কল্যাণমূলক কামৰ বাবে বিভিন্ন সন্মান লাভ কৰিছে, যাৰ ভিতৰত নাৰী শক্তি পুৰস্কাৰ অন্যতম।

## জীৱন
প্ৰায় ১৯৫০ চনৰ ও  আগতে জন্ম হোৱা ম্হাপছেকাৰৰ পিতৃ-মাতৃ দুয়োজনেই স্বাধীনতা সংগ্ৰামী আছিল। তেওঁৰ মাকে দুখীয়া লৰা-ছোৱালীৰ বাবে প্ৰতিস্থা কৰাত সহায় কৰা দুখন বিদ্যালয়ত জ্যোতিয়ে শিক্ষা গ্ৰহণ কৰিছিল। কলেজলৈ গৈছিল আৰু তাৰ পৰাই তেওঁ প্ৰাণীবিজ্ঞান আৰু পুথিভঁৰাল বিজ্ঞানত স্নাতক ডিগ্ৰী লাভ কৰে আৰু পিছলৈ তেওঁ সমাজবিজ্ঞানত স্নাতকোত্তৰ ডিগ্ৰী লাভ কৰে।

১৯৭৫ চনত তেওঁ আন ছয়গৰাকী মহিলাৰ সৈতে স্ত্ৰী মুক্তি সংঘঠন (মহিলা মুক্তি আন্দোলন) প্ৰতিষ্ঠা কৰে। ১৯৮৩ চনত তেওঁ *মুলগী ঝালি হো* নামৰ নাটক এখন লিখিছিল য’ত স্ত্ৰী মুক্তি সংঘঠনে উত্থাপন কৰা বিষয়সমূহৰ তদন্ত কৰিছিল। ইয়াক মাৰাঠী ভাষাত আৰু পিছলৈ আন ভাষাত পৰিবেশন কৰা হৈছিল। নাটকখনে মনোৰঞ্জনৰ সময়ত মহিলাৰ মাধ্যমিক মৰ্যাদাৰ বিষয়টো উত্থাপন কৰিছিল যদিও শিক্ষাৰ বাৰ্তাটো আছিল যে যদি ইয়াক সলনি কৰিবলৈ লোৱা হয় তেন্তে ব্যৱস্থা লোৱাৰ প্ৰয়োজন।

২০০১ চনত তেওঁ অশোক ফেলো হয়।

তেওঁ এগৰাকী প্ৰতিস্থিত  নাট্যকাৰ হিচাপে কাম কৰি আহিছে আৰু তেওঁ আন্তঃৰাষ্ট্ৰীয় মহিলা নাট্যকাৰ নামেৰে পৰিচিত সংস্থাটোৰ অন্তভুক্ত। তেওঁ এগৰাকী সংগঠক আছিল আৰু ২০০৯ চনৰ নৱেম্বৰ মাহত তেওঁ সেই বছৰৰ আন্তঃৰাষ্ট্ৰীয় বৈঠকৰ আয়োজন কৰা সমিতিৰ সদস্য আছিল।

তেওঁ একাডেমী অৱ আৰ্কিটেকচাৰৰ মুখ্য লাইব্ৰেৰিয়ান আছিল যদিও তেওঁৰ অন্যান্য আগ্ৰহৰ ওপৰত মনোনিৱেশ কৰিবলৈ ইয়াৰ পৰা অৱসৰ লয়। She became the President of the Stree Mukti Sanghatana. স্ত্ৰী মুক্তি সংঘৰ সভানেত্ৰী হয়। ২০১৬ চনত আন্তঃৰাষ্ট্ৰীয় নাৰী দিৱসত নাৰী শক্তিৰ সন্মান লাভ কৰিবলৈ নিৰ্বাচিত হোৱা ম্হাপছেকাৰে নতুন দিল্লীৰ ৰাষ্ট্ৰপতি ভৱনত ৰাষ্ট্ৰপতি প্ৰণৱ মুখাৰ্জীয়ে এই বঁটা প্ৰদান কৰে। সেইদিনা আন চৈধ্যগৰাকী মহিলা আৰু সাতখন প্ৰতিষ্ঠানক সন্মান জনোৱা হয়।

## বঁটা
২০১৬ চনত ল'ৰিয়েলৰ উইমেন অৱ ৱৰ্থ বঁটাৰ বাবে মনোনীত হৈছিল।

## তথ্য সূত্ৰ
ডিভোৰ্চ (২০২৩ চলচ্চিত্ৰ)

**ডিভোৰ্চ **  () ২০২৩ চনত মিনি আই জিৰ দ্বাৰা ৰচিত আৰু পৰিচালিত ভাৰতীয় মালয়ালম ভাষাৰ এখন ছবি, য’ত সামাজিক, মানসিক আৰু অৰ্থনৈতিক দিশৰ জৰিয়তে পৰিয়ালৰ গতিশীলতাক স্তব্ধ প্ৰক্ৰিয়াৰ বিষয়ে আলোচনা কৰা হৈছে।  ইয়াত  চন্দুনাথ, সন্তোষ কিজাট্টুৰ, পি শ্ৰীকুমাৰ, শিবলা ফাৰাই  অভিনয় কৰিছে। ডিভোৰ্চ মহিলা পৰিচালকসকলক আগবঢ়াই নিবলৈ কেৰালা ৰাজ্যিক চলচ্চিত্ৰ উন্নয়ন নিগমৰ জৰিয়তে বিত্তীয় সাহায্য প্ৰদান কৰিবলৈ নিৰ্বাচিত কৰা মালায়লম ছবিবোৰৰ প্ৰথমখন ছবি।   ইয়াক চৰকাৰে কৰমুক্ত ঘোষণা কৰে। ২০২০ চনত চেন্সৰৰ প্ৰমাণ পত্ৰ লাভ কৰা ছবিখনে ২০২১ চনত কলাভৱন থিয়েটাৰত পূৰ্বালোকন কৰা হয়। 
## প্লট
ছবিখনত ছয়গৰাকী মহিলা আৰু তেওঁলোকৰ প্ৰিয়জনক দেখুৱাইছে, যি ভিন্নভিন্ন আৰ্থ-সামাজিক পটভূমিৰ আৰু পৰিয়ালৰ ভাঙোনৰ বাবে অস্থিৰতাৰ সন্মুখীন হোৱা দেখা গৈছে। যেতিয়া তেওঁলোকে ন্যায়ৰ বাবে ন্যায়িক ব্যৱস্থাৰ কাষ চাপে, তেতিয়া ইয়াৰ আইনী সিদ্ধান্তত উপনীত হ'বলৈ কিছুমান গতানুগতিক ব্যৱস্থা থাকে আৰু তেওঁলোকৰ জীৱন সম্পূৰ্ণৰূপে সলনি হৈ যায়।  

## তথ্য সংগ্ৰহ

## বাহ্যিক সংযোগ
*
শ্ৰেণী:মালায়লম চলচ্চিত্ৰ
শ্ৰেণী:২০০৩ বৰ্ষৰ চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
থিঅ'গনি

থিঅ'গনি (প্ৰাচীন গ্ৰীক: Θεογονία, অৰ্থাৎ "দেৱতাসকলৰ বংশাৱলী বা জন্মবৃত্তান্ত") হেচিঅ'ডৰ দ্বাৰা ৰচিত গ্ৰীক দেৱতাৰ উৎপত্তি আৰু বংশাৱলীৰ বৰ্ণনা কৰা এখন মহাকাব্য৷ এই গ্ৰন্থখন খ্ৰীষ্টপূৰ্ব ৭৩০–৭০০ চনত ৰচনা কৰা হৈছিল। ইয়াক প্ৰাচীন গ্ৰীক মহাকাব্যিক উপভাষাত লিখা হৈছে আৰু ইয়াত ১০২২ টা শাৰী আছে। আদিম গ্ৰীক ব্ৰহ্মাণ্ডবিজ্ঞানৰ সম্যক ধাৰণা লাভৰ বাবে ই অন্যতম গুৰুত্বপূৰ্ণ উৎস।

## বিৱৰণ
হেচিঅ’ডৰ থিঅ′গনি হৈছে দেৱতা সম্পৰ্কীয় বিভিন্ন ধৰণৰ স্থানীয় গ্ৰীক পৰম্পৰাৰ বৃহৎ পৰিসৰৰ সংশ্লেষণ, ইয়াক এটা আখ্যান হিচাপে সংগঠিত কৰা হৈছে৷ ইয়াত তেওঁলোক কেনেকৈ আহিল আৰু তেওঁলোকে কেনেকৈ মহাবিশ্বৰ ওপৰত স্থায়ী নিয়ন্ত্ৰণ স্থাপন কৰিলে সেই বিষয়ে বৰ্ণনা কৰা হৈছে। ই প্ৰথম জ্ঞাত গ্ৰীক পৌৰাণিক ব্ৰহ্মাণ্ড সম্পৰ্কীয় গ্ৰন্থ। বিশ্বব্ৰহ্মাণ্ডৰ প্ৰাৰম্ভিক অৱস্থা হৈছে বিশৃংখলতা, এক অন্ধকাৰ অনিৰ্দিষ্ট শূন্য যাক ঐশ্বৰিক আদিম অৱস্থা বুলি গণ্য কৰা হয়, যাৰ পৰা বাকী সকলো আৱিৰ্ভাৱ হৈছিল। থিঅ′গনি গ্ৰীক পৌৰাণিক কাহিনীৰ এটা অংশ যিয়ে সামগ্ৰিকভাৱে বাস্তৱক প্ৰতিফলিত কৰাৰ চেষ্টা কৰিছে; এই সাৰ্বজনীন অনুভূতিটো পৰৱৰ্তী সময়ৰ জল্পনা-কল্পনাৰ তত্ত্বৰ প্ৰথম প্ৰকল্পৰ বাবে মৌলিক আছিল।

## তথ্য সংগ্ৰহ

শ্ৰেণী:গ্ৰীক কিংবদন্তি
শ্ৰেণী:মহাকাব্য
শিৱা আহমদী

**শিৱা আহমদী** () ইৰাণত জন্মগ্ৰহণ কৰা এগৰাকী আমেৰিকান শিল্পী, তেওঁৰ চিত্ৰকলা, ভিডিঅ' আৰু ইনষ্টলেচনৰ বাবে পৰিচিত। উত্তৰ আমেৰিকা আৰু মধ্যপ্ৰাচ্যৰ গেলেৰী আৰু সংগ্ৰহালয়ত তেওঁৰ কৰ্মৰাজি প্ৰদৰ্শিত হৈছে। 

## জীৱনী
১৯৭৫ চনত ইৰাণৰ তেহৰাণত আহমদীৰ জন্ম হৈছিল। তেওঁৰ লালন-পালন, যিটো তেওঁৰ শিল্পত প্ৰতিফলিত হয়, ইৰাণী বিপ্লৱ আৰু ইৰাণ-ইৰাক যুদ্ধৰ দ্বাৰা চিহ্নিত হৈছিল। ১৯৯৮ চনত আজাদ বিশ্ববিদ্যালয়ৰ পৰা সূক্ষ্ম কলাৰ স্নাতক ডিগ্ৰী লাভ কৰা শিৱাই তাৰ ঠিক পিছতেই স্নাতক অধ্যয়ন কৰিবলৈ আমেৰিকালৈ গুচি যায়। তেওঁ মিচিগানৰ ডেট্ৰাইটৰ ৱেইন ষ্টেট ইউনিভাৰ্চিটিত পঢ়িছিল আৰু অংকনত স্নাতকোত্তৰ ডিগ্ৰী (২০০০) আৰু অংকনত সূক্ষ্ম কলাত স্নাতকোত্তৰ ডিগ্ৰী (২০০৩) লাভ কৰে। ২০০৩ চনত তেওঁ স্কোৱেগান স্কুল অৱ পেইণ্টিং এণ্ড স্কাল্পচাৰত শিল্পীৰ আৱাসত অধ্যয়ন কৰে। ২০০৫ চনত আহমদীয়ে ক্ৰেনব্ৰুক একাডেমী অৱ আৰ্টৰ পৰা চিত্ৰকলাৰ দ্বিতীয়টো এম এফ এ লাভ কৰে। আহমদীয়ে ২০১৫ চনত ডেভিছৰ কেলিফৰ্ণিয়া বিশ্ববিদ্যালয়ত কলাৰ সহযোগী অধ্যাপক হিচাপে নিযুক্তি লাভ কৰে।
## কৰ্মজীৱন
আহমদীৰ এই অনুশীলনে ইৰাণ আৰু মধ্যপ্ৰাচ্যৰ কলাত্মক পৰম্পৰাৰ পৰা ধাৰ লৈ সমসাময়িক ৰাজনৈতিক উত্তেজনাক সমালোচনাত্মকভাৱে পৰীক্ষা কৰে। সাংস্কৃতিক প্ৰতীকসমূহ অন্তৰ্ভুক্ত কৰি আহমদীয়ে বৰ্তমানৰ সামাজিক আৰু ৰাজনৈতিক বিষয়সমূহৰ ওপৰত সমালোচনাত্মক দৃষ্টিভংগী গ্ৰহণ কৰিছে।

আহমদীয়ে বিভিন্ন মাধ্যমত কাম কৰে, য'ত জলৰঙী চিত্ৰকলা, ভাস্কৰ্য্য, আৰু ভিডিঅ' এনিমেচন; তেখেতৰ টুকুৰাবোৰৰ মাজেৰে সামঞ্জস্যপূৰ্ণ হৈছে পাৰ্চী, ভাৰতীয় আৰু মধ্যপ্ৰাচ্যৰ শিল্পৰ পৰা অংকন কৰা অলংকৃত আৰ্হি আৰু স্পন্দনশীল ৰং। তাইৰ সযতনে চিত্ৰিত জগতবোৰত আনুষ্ঠানিক সৌন্দৰ্য্যই হিংসা আৰু অত্যাচাৰৰ বিশ্বব্যাপী উত্তৰাধিকাৰক জটিল কৰি তোলে। এই চঞ্চল কল্পনা ক্ষেত্ৰসমূহ অধিক নিবিড়ভাৱে পৰীক্ষা কৰিলে ৰাজনীতি আৰু যুদ্ধৰ ভয়ংকৰ থিয়েটাৰসমূহ: জলৰঙৰ ৰং কেনভাছক ৰক্তাক্ত কৰে, আৰু অশুভ বিশ্বব্যাপী ষড়যন্ত্ৰই মুখবিহীন আকৃতিৰে জনবসতিপূৰ্ণ আৰু তেল শোধনাগাৰ আৰু লেবিৰিন্থাইন পাইপলাইনৰ আধিপত্য বিমূৰ্ত প্ৰাকৃতিক দৃশ্যত খেলা কৰে। চিত্ৰকলাৰ ক্ষেত্ৰত তেওঁৰ কৃতিত্বৰ বাবে পৰিচিত তেওঁৰ পিছৰ কেৰিয়াৰত ভিডিঅ'-এনিমেচনৰ ব্যৱহাৰ কৰা হয়। তেওঁৰ প্ৰথম এনিমেচন লোটাছ আমেৰিকা আৰু বিশ্বজুৰি ব্যাপকভাৱে প্ৰদৰ্শিত হৈছিল আৰু বহু সমালোচক আৰু কিউৰেটৰৰ পৰা স্বীকৃতি লাভ কৰিছিল। তেওঁৰ শেহতীয়া এনিমেচন এচেণ্ড (২০১৭) ২০১৫ চনত আয়লান কুৰ্ডিৰ মৃত্যু আৰু ছিৰিয়াৰ শৰণাৰ্থী সংকটৰ পৰা অনুপ্ৰাণিত হৈছিল। ইয়াক ছান ফ্ৰান্সিস্কোৰ এছিয়ান আৰ্ট মিউজিয়ামে অধিগ্ৰহণ কৰে
আহমদীৰ এই কামসমূহ লছ এঞ্জেলছৰ মিউজিয়াম অৱ কণ্টেম্পৰেৰী আৰ্ট, এছিয়া ছ'চাইটি মিউজিয়াম, ডেট্ৰাইট ইনষ্টিটিউট অৱ আৰ্টছ, ডিপ'ল আৰ্ট মিউজিয়াম, মৰ্গান লাইব্ৰেৰী এণ্ড মিউজিয়াম, হাৰ্বাৰ্ট এফ জনছন মিউজিয়াম, ছান ফ্ৰান্সিস্কোৰ এছিয়ান আৰ্ট মিউজিয়াম, সংযুক্ত আৰব আমিৰশ্বাহীৰ টিডিআইচি কৰ্পৰেট সংগ্ৰহ আৰু ডুবাইৰ ফাৰ্জাম সংগ্ৰহৰ সংগ্ৰহত অন্তৰ্ভুক্ত কৰা হৈছে। তেওঁৰ টুকুৰা পাইপছ, পাঁচ ফুট বহল জলৰঙ, ২০১৪ চনত মেট্ৰ'পলিটান মিউজিয়াম অৱ আৰ্টে অধিগ্ৰহণ কৰে।

২০১৬ চনত তেওঁক বেনামী ৱাজ এ উইমেন বঁটাৰে সন্মানিত কৰা হৈছিল। 

২০১৮ চনত আহমদীয়ে ইটালীৰ উম্ব্ৰিয়াৰ চিভিটেলা ৰানিয়েৰী আৰ্ট ৰেচিডেন্সিত ফেল’শ্বিপ লাভ কৰে।

## তথ্য সূত্ৰ

শ্ৰেণী:ইৰানৰ ব্যক্তি
শ্ৰেণী:চিত্ৰশিল্পী
ভেৰিছেহ মোৰাদি

**ভেৰিচেহ মোৰাদি** () এগৰাকী কুৰ্দি ৰাজনৈতিক বন্দী আৰু ইৰাণ ৰাষ্ট্ৰই মৃত্যুদণ্ড দিয়া মহিলা অধিকাৰ কৰ্মী। ২০২৩ চনৰ ১ আগষ্টত ছানন্দজত চোৰাংচোৱা মন্ত্ৰালয়ে গ্ৰেপ্তাৰ কৰি তেওঁক তেহৰাণৰ ইভিন কাৰাগাৰত বন্দী কৰি ৰাখিছিল। ২০২৪ চনৰ ফেব্ৰুৱাৰী মাহত মোৰাদিৰ বিৰুদ্ধে আনুষ্ঠানিকভাৱে "বাঘী"ৰ অভিযোগ উত্থাপন কৰা হয়৷ তেওঁৰ বিৰুদ্ধে ৰাষ্ট্ৰবিৰোধী সশস্ত্ৰ বিদ্ৰোহ আৰু কুৰ্দি বিৰোধী গোটৰ সৈতে তেওঁৰ সম্পৰ্কৰ অভিযোগ অনা হয়। ২০২৪ চনৰ নৱেম্বৰ মাহত তেহৰাণৰ ইছলামিক বিপ্লৱী আদালতৰ শাখা পোন্ধৰ শাখাই মোৰাদিক মৃত্যুদণ্ডৰ শাস্তি প্ৰদান কৰে।

## গ্ৰেপ্তাৰ হোৱাৰ পূৰ্বে
২০১৪ চনত ছিৰিয়াত অৱস্থিত কুৰ্দি সংখ্যাগৰিষ্ঠ চহৰ কোবানিত আই এছৰ সশস্ত্ৰ গোট আৰু কুৰ্দি সশস্ত্ৰ গোটৰ মাজত হোৱা সশস্ত্ৰ সংঘাতত মোৰাদি আহত হয়। তেওঁ কুৰ্দি আৰু মহিলা অধিকাৰ কৰ্মী গোট ফ্ৰী ৱমেনছ ছ'চাইটি অৱ ইষ্ট কুৰ্দিস্তান বা কেজেআৰ (কোমেলগেহা জিনেন আজাদ এ ৰোজেলাটে কুৰ্দিস্তানে)ৰ প্ৰভাৱশালী সদস্য।

## গ্ৰেপ্তাৰ আৰু আটক
২০২৩ চনৰ ১ আগষ্টত মৰাদীয়ে ৰাজনৈতিক কাৰ্যকলাপৰ সৈতে জড়িত কেৰমানশ্বাহৰ পৰা উভতি অহাৰ সময়ত গাড়ীৰে ছানন্দজ লৈ গৈ থকা অৱস্থাত মোৰাদিক গ্ৰেপ্তাৰ কৰা হয়। ২০২৪ চনৰ আগষ্ট মাহত মোৰাদীয়ে লিখা এখন মুকলি পত্ৰত তেওঁ চোৰাংচোৱা মন্ত্ৰালয়ৰ এজেণ্টসকলে তেওঁ থকা বাহনখনত গুলীচালনা কৰাৰ বিষয়ে বৰ্ণনা কৰিছিল, তাৰ পিছত তেওঁক শাৰীৰিকভাৱে আক্ৰমণ কৰিছিল। তাৰ পিছত মোৰাদিক সনান্দজ চোৰাংচোৱা বিভাগৰ ডিটেনচন চেণ্টাৰত আটক কৰা হয় আৰু তাত তেওঁক জেৰা কৰা হয়। তেৰ দিনৰ পিছত তেওঁক তেহৰানৰ ইভিন কাৰাগাৰৰ ২০৯ নং ৱাৰ্ডলৈ বদলি কৰা হয় আৰু তাত তেওঁক পাঁচ মাহৰ বাবে একক কাৰাগাৰত ৰখা হয়। ২০২৩ চনৰ ২৬ ডিচেম্বৰত তেওঁক একক কাৰাগাৰৰ পৰা বাহিৰ কৰি একেখন কাৰাগাৰৰ মহিলা ৱাৰ্ডলৈ বদলি কৰা হয়।

২০২৪ চনৰ নৱেম্বৰ মাহত বিপ্লৱী আদালতে মোৰাদিক "ৰাষ্ট্ৰৰ বিৰুদ্ধে সশস্ত্ৰ বিদ্ৰোহ"ৰ অভিযোগত মৃত্যুদণ্ড প্ৰদান কৰে।

## গ্ৰেপ্তাৰ আৰু মৃত্যুদণ্ডৰ প্ৰতি সঁহাৰি
মৰাদিৰ সমৰ্থনত একাধিক আন্তঃৰাষ্ট্ৰীয় কৰ্মী গোট আৰু ব্যক্তি ওলাই আহিছে। মানৱ অধিকাৰ সংস্থা এম্নেষ্টী ইণ্টাৰনেশ্যনেলে ইৰাণৰ মুখ্য ন্যায়াধীশ গোলামহোছেইন মহছেনী এজেইলৈ এখন মুকলি পত্ৰ প্ৰকাশ কৰি মোৰাদীক মুক্ত কৰাৰ অভিযান আৰম্ভ কৰে। ২০২৪ চনৰ নৱেম্বৰ মাহত কুৰ্দিস্তান হিউমেন ৰাইটছ নেটৱৰ্কে আন ১৭টা মানৱ অধিকাৰ সংস্থাৰ সৈতে এক যৌথ বিবৃতি প্ৰকাশ কৰি ভেৰিছেহ মোৰাদি আৰু সহযোগী ইৰাণী ৰাজনৈতিক বন্দী পখছান আজিজীৰ মৃত্যুদণ্ড বাতিল কৰিবলৈ আহ্বান জনায়। আন আন স্বাক্ষৰকাৰী দেশসমূহৰ ভিতৰত আছে ইউনাইটেডফ'ৰইৰাণ, পেন আমেৰিকা, মেহৰাংগিজ কাৰ, আৰু কুৰ্দিস্তান হিউমেন ৰাইটছ এছ'চিয়েচন-জেনেভা (KMMK-G)।

## তথ্যসূত্ৰ

শ্ৰেণী:ইৰানীয় নাৰী অধিকাৰ কৰ্মী
শ্ৰেণী:ইৰানৰ ব্যক্তি
বুৰঞ্জি বিবেকৰত্ন

**বুৰঞ্জি বিবেকৰত্ন** (ইংৰাজী: Buranji Bibekratna) মণিৰাম দেৱানে দুটা খণ্ডত প্ৰণয়ন কৰা অসম বুৰঞ্জীৰ দ্বিতীয় খণ্ড৷ গ্ৰন্থখনৰ সম্পাদনা হ’ল নগেন শইকীয়া আৰু প্ৰকাশক হ’ল ডিব্ৰুগড় বিশ্ববিদ্যালয়ৰ অসমীয়া বিভাগ৷ 

## ৰচনাকাল, পাণ্ডুলিপি উদ্ধাৰ আৰু প্ৰকাশন ইতিহাস
মণিৰাম দেৱানে দুটা খণ্ডত অসম বুৰঞ্জী প্ৰণয়ন কৰিছিল৷ ১৯৩৮ চনৰ ২২ ডিচেম্বৰত দ্বিতীয় খণ্ডটিৰ ৰচনা সম্পূৰ্ণ হয়৷ দুয়োটি খণ্ডৰ পাণ্ডুলিপি অসম চৰকাৰৰ বুৰঞ্জী আৰু পুৰাতত্ত্ব বিভাগত সংৰক্ষিত হৈ আছিল৷ তাৰে প্ৰথম খণ্ডটি পুৰাতত্ত্ব বিভাগৰপৰা হেৰাই যায়৷ দ্বিতীয় খণ্ডটিৰ এটা প্ৰতিলিপি উপেন্দ্ৰচন্দ্ৰ লেখাৰুৱে প্ৰস্তুত কৰি ৰাখিছিল৷ লেখাৰুৱে প্ৰস্তুত কৰা হাতেলিখা প্ৰতিলিপিটোৰ পৃষ্ঠা সংখ্যা আছিল এক্সাৰচাইজ বহীৰ আকাৰৰ ৫১৫ পৃষ্ঠা৷ প্ৰতিলিপিটোৰ ওপৰত ক্ৰমাংক দিয়া আছিল: DHAS TR VOL. XII, DHAS Transcript No 108 আৰু DHAS পুথিভঁৰালৰ নম্বৰ ৫৩৪੦ বুলি ৪৯২ পৃষ্ঠাৰ তলত বাওঁফালে Compared with the original বুলি লিখা আছিল৷ ইয়াৰ তলত বি. মিশ্ৰ আৰু এম. চি. বৰুৱাৰ স্বাক্ষৰ আছে৷

উপেন্দ্ৰচন্দ্ৰ লেখাৰুৱে কৰা প্ৰতিলিপিটোৰ এটা ফটোকপি ১৯৮৬ চনত বুৰঞ্জী আৰু পুৰাতত্ত্ব বিভাগৰ সেই সময়ৰ সঞ্চালক লীলা গগৈয়ে মহেশ্বৰ নেওগক প্ৰদান কৰে৷ ডিব্ৰুগড় বিশ্ববিদ্যালয়ৰ অসমীয়া বিভাগে নেওগক পাণ্ডুলিপিটো সম্পাদনা কৰি দিবলৈ অনুৰোধ জনায়৷ কিন্তু নেওগে তেওঁৰ শাৰীৰিক অসুস্থতাৰ বাবে ১৯৯৪ চনত পাণ্ডুলিপিটো সম্পাদনা কৰাৰ দায়িত্ব নগেন শইকীয়াক দিয়ে৷ ২੦੦২ চনৰ মাৰ্চ মাহত ডিব্ৰুগড় বিশ্ববিদ্যলায়ৰ অসমীয়া বিভাগে নগেন শইকীয়াৰ সম্পাদনাত গ্ৰন্থখন প্ৰকাশ কৰে৷

## বিষয়বস্তু
*বুৰঞ্জি বিবেকৰত্নত* আহোম ৰাজত্বৰ শেষৰ সময়ৰ ঘটনাবহুল ইতিহাস সামৰাৰ উপৰি অসমৰ সামাজিক, সাংস্কৃতিক, আৰ্থিক আদি সকলো বিষয়ৰ সমকালীন ইতিহাস সামৰি লোৱা হৈছে৷ গ্ৰন্থখন আৰম্ভ হৈছে “শ্ৰীশ্ৰীকৃষ্ণায় নমঃ” বুলি৷ আৰম্ভণিতে লেখকে গ্ৰন্থখনৰ বিষয়বস্তুৰ পৰিচয় এনেকৈ দিয়া হৈছে :“অথ বুৰঞ্জি বিবেক ৰত্ন গ্ৰন্থে দ্বিতীয় খণ্ডে কামৰূপীয় ব্ৰাহ্মণাদি নিখিল-জাত্যাচাৰ-বিৱেচনং তদ্দেশীয়-ধৰ্ম্ম প্ৰচাৰক-সাধুনাং আগমমাৰ্গ প্ৰদৰ্শক গোস্মামিনশ্চ বিশিষ্টং জ্ঞানম্ অমাত্যপ্ৰমুখোতপত্যাদিকমপি যথামত্যহং ব্যাখ্যাস্যে৷ জনানাং মন্ত্ৰিমুখ্যানামাদ্য গোস্মামিনান্তথা৷ ধৰ্ম্ম প্ৰৱৰ্ত্তকানাঞ্চ যথাচাৰঞ্চ ৱৰ্ণয়ে৷ বিপ্ৰাদ্যখিল জাতিনামাচাৰাঞ্চানু ৱৰ্ণয়ে৷ ৰাজাভিশেকমপ্যত্ৰ খণ্ডে ৱক্ষে যথামতি৷

এতদ্বিৱৰণং৷ কামৰূপ দেশেৰ মধ্যে যেমত ব্ৰাহ্মণ শূদ্ৰাদি সৰ্ব্বজাতিৰ চলিত ব্যৱহাৰ ও জাতিবিচাৰ যদাৱধি হৈয়াছে ও ম্লেচাচাৰ নিবাৰন কৰিয়া ভাগৱতীয় ধৰ্ম্ম প্ৰকাশ কৰিয়া সন্ত মহন্ত স্থাপন কৰিয়াছেন, ও আগমাচাৰ প্ৰকাশক বঙ্গদেশীয় বিশিষ্ট দ্বিজোত্তম পৰ্ব্বতীয়া গোস্বামীৰ আগমন, অপৰঞ্চ মুকলিমূৰীয়া সাধক ভট্টাচাৰ্য্য ও পৰমশিষ্ট দ্বিজশ্ৰেষ্ঠ পশুমৰীয়া গোস্বামী প্ৰভৃতি ধৰ্ম্মাচাৰ্য্য-সকলৰ উৎপত্তি কথন এবঞ্চ প্ৰধান মন্ত্ৰিসকলেৰ আখ্যান, ও পৰাক্ৰমেৰ সংক্ষেপ কথন ও ৰাজসভাবৰ্ণন, ৰাজাৰ তত্তস্থহওনেৰ অভিষেক-কথন্ং এৱমাদি অশেষ সম্প্ৰদায়ে লিখা যাইবেক৷” 

সম্পাদক নগেন শইকীয়াই গ্ৰন্থখনৰ ভূমিকাত লিখিছে:“অসম আছিল মণিৰামৰ নখ-দৰ্পণত৷ সমকালীন ইতিহাসৰো তেওঁ হলিৰামৰ (ঢেকিয়াল ফুকন) দৰে কেৱল প্ৰত্যক্ষ দৰ্শকেই নাছিল, তেওঁ আছিল ইতিহাস ৰচনা কৰা সকলৰো অন্যতম—অসমৰ সমকালীন ইতিহাসৰ এক সক্ৰিয় ব্যক্তিত্ব৷” 

মহেশ্বৰ নেওগৰ মতেও *বুৰঞ্জি বিবেকৰত্ন*ৰ এইটো খণ্ড ‘কামৰূপ-অসমৰ সামাজিক-সাংস্কৃতিক বুৰঞ্জীৰ এক ডাঙৰ ভঁৰাল৷” 

## লেখকৰ পৰিচয়
মণিৰাম দেৱান বা মণিৰাম দত্ত দেৱান বৰভাণ্ডাৰ বৰুৱা (১৮੦৬-১৮৫৮) ঊনবিংশ শতিকাৰ অসমৰ এগৰাকী প্ৰশাসক, চাহখেতিয়ক আৰু স্বাধীনতা সেনানী৷

## তথ্য সংগ্ৰহ
শ্ৰেণী:অসমীয়া গ্ৰন্থ
শ্ৰেণী:অসমীয়া বুৰঞ্জী
ফাৰাংগিছ য়েগানেগী

**ফাৰাংগিছ য়েগানেগী (শ্বাহৰোখ)** (১১ মে' ১৯১৬ তেহৰাণ – ১৩ ফেব্ৰুৱাৰী ২০১০, কেলিফৰ্ণিয়া) ইৰাণী হস্তশিল্প সংস্থাৰ প্ৰতিষ্ঠাপক আৰু সঞ্চালক আছিল। তেওঁ ইৰাণৰ মহিলা সংগঠনৰ সহকাৰী মহাসচিব আছিল।তেহৰাণত তেওঁ এটা পুথিভঁৰাল নিৰ্মাণ কৰি মৃত স্বামী "আৰ্দেশ্বিৰ য়েগানেগী" নামেৰে নামকৰণ কৰিছে।

## জীৱন
১৯১৬ চনত তেহৰাণত ফাৰাংগিছ য়েগানেগীয়ে জন্মগ্ৰহণ কৰিছিল। ইৰাণৰ সংসদত তেওঁৰ পিতৃ কেইখোছৰ’ শ্বাহৰোখ আছিল জৰদস্তিসকলৰ প্ৰতিনিধি, আৰু মাতৃৰ নাম আছিল ফিৰুজেহ ফাৰাহী। য়েগানেগীয়ে ইৰাণ স্কুলত প্ৰাথমিক শিক্ষা আৰম্ভ কৰিছিল যিখন জৰদস্তৰ ছাত্ৰ-ছাত্ৰীৰ বাবে আছিল। ইয়াৰ পিছত তেহৰাণৰ ঋষি আমেৰিকান কলেজৰ পৰা স্নাতক ডিগ্ৰী লাভ কৰে। তেহৰাণ বিশ্ববিদ্যালয়ৰ সাহিত্য মহাবিদ্যালয়ৰ পৰা তেওঁ কলা শাখাত স্নাতক ডিগ্ৰী লাভ কৰে।ইয়াৰ পিছত তেওঁ আমেৰিকালৈ যায় আৰু ইউ এছ চি চুজেন ড্ৱ'ৰাক-পেক স্কুল অৱ ছ'চিয়েল ৱৰ্কত শিক্ষা অব্যাহত ৰাখে আৰু পৰৱৰ্তী সময়ত স্নাতকোত্তৰ ডিগ্ৰী লাভ কৰে।১৯৩৩ চনত তেওঁ আৰ্দেশ্বিৰ য়েগানেগীক বিয়া কৰায়৷ দম্পতীটোৰ ফিৰুজেহ, পাৰভিজ আৰু কাম্বিজ নামৰ তিনিটা সন্তান জন্ম হয়। পিছলৈ তেওঁ ভাৰতীয় এয়াৰ মাৰ্শ্বাল আৰু ইৰাণৰ ৰাষ্ট্ৰদূত এছপি ইঞ্জিনিয়াৰক বিয়া কৰায়।
## তথ্যসূত্ৰ

শ্ৰেণী:ইৰাণৰ ব্যক্তি
শ্ৰেণী:ইৰানীয় নাৰী অধিকাৰ কৰ্মী
ফায়াৰ (১৯৯৬ চলচ্চিত্ৰ)

**ফায়াৰ**  () দীপা মেহতা ৰচিত আৰু পৰিচালিত ১৯৯৬ চনৰ এখন ভাৰত-কানাডিয়ান ইৰ’টিক ৰোমান্টিক নাট্যধৰ্মী ছবি। ইয়াক শাবানা আজমী আৰু নন্দিতা দাসে অভিনয় কৰিছে। মেহতাৰ এলিমেণ্টছ ত্ৰিল’জীৰ এইখন প্ৰথম ছবি; পৰৱৰ্তী ছবি দুখন হ’ল আৰ্থ (১৯৯৮) আৰু ৱাটাৰ (২০০৫)।

ফায়াৰ ১৯৪২ চনৰ ইছমত চুগটাইৰ কাহিনী "লিহাফ"ৰ ওপৰত শিথিলভাৱে আধাৰিত। এইখন সমকামী সম্পৰ্ক স্পষ্টভাৱে দেখুওৱা প্ৰথম মূলসুঁতিৰ বলীউডৰ ছবিসমূহৰ ভিতৰত অন্যতম আৰু সমলৈংগিক সম্বন্ধ দেখুওৱা প্ৰথম ছবি। ১৯৯৮ চনত ভাৰতত মুক্তি পোৱাৰ পিছত বহু কেইটা সংগঠনে প্ৰতিবাদ সাব্যস্ত কৰে, যাৰ ফলত সমকামিতা আৰু বাক স্বাধীনতাৰ দৰে বিষয়ক কেন্দ্ৰ কৰি ৰাজহুৱা আলোচনাৰ ঢৌ আৰম্ভ হয়।
## প্ৰতিক্ৰিয়া
১৯৯৮ চনৰ মে' মাহত ভাৰতৰ চলচ্চিত্ৰ প্ৰমাণীকৰণ ব'ৰ্ডে (চেণ্ট্ৰেল ব'ৰ্ড অৱ ফিল্ম চাৰ্টিফিকেচন) প্ৰাপ্তবয়স্ক ৰেটিং দি কোনো কাটকুট নকৰাকৈ গৃহীত কৰে; একমাত্ৰ চৰ্ত আছিল সীতাৰ চৰিত্ৰটোৰ নাম নীতালৈ সলনি কৰা।[9] ব'ৰ্ডে ভাৰতীয় মহিলাসকলৰ বাবে কাহিনীটোৰ গুৰুত্ব আছে বুলি কোৱাৰ ভিত্তিত এই সিদ্ধান্ত লয়। ১৯৯৮ চনৰ ১৩ নৱেম্বৰত প্ৰথম প্ৰদৰ্শিত হোৱা এই ছবিখন সমগ্ৰ ভাৰতৰ প্ৰায়বোৰ মহানগৰৰ ৪২ টা ছবিগৃহত প্ৰায় তিনি সপ্তাহ ধৰি হাউচফুল চলিছিল।

২ ডিচেম্বৰত ২০০ৰো অধিক শিৱ সেনাই মুম্বাইৰ উপনগৰ গোৰেগাঁৱৰ চিনেমেক্স থিয়েটাৰত আক্ৰমণ চলায়,[12] ছবিগৃহটোৰ কাঁচোবৰ  ভাঙি পোষ্টাৰ জ্বলাই দিয়ে আৰু শ্লোগান দিয়ে। তেওঁলোকে ছবিগৃহসমূহক চিনেমা চোৱা লোকসকলক টিকট ঘূৰাই দিবলৈ বাধ্য কৰাইছিল। 

## তথ্য সংগ্ৰহ

## বাহ্যিক সংযোগ
* 
* 
*  

শ্ৰেণী:ইংৰাজী চলচ্চিত্ৰ
শ্ৰেণী:১৯৯৬ বৰ্ষৰ চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
খাদিজেহ আফজল বজিৰী

**খাদিজেহ আফজল বজিৰী** (; ১৮৮৯ – ৩ জানুৱাৰী ১৯৮১) এগৰাকী ইৰাণী মহিলা অধিকাৰ কৰ্মী, সাংবাদিক আৰু শিক্ষাবিদ। তেওঁ বলপূৰ্বকভাৱে চাদৰ পৰিধান কৰাৰ বিৰুদ্ধে প্ৰচাৰ চলাইছিল আৰু কাছফ-ই হিজাবক সমৰ্থন কৰিছিল।

## জীৱন
১৮৮৯ চনত কাজাৰ ইৰাণ (বৰ্তমান ইৰাণ)ৰ তেহৰাণত জন্মগ্ৰহণ কৰা খাদিজেহ আফজল খানুম মহিলা অধিকাৰ কৰ্মী বিবি খানুম আষ্টাৰবাদী আৰু মুছা খান বজিৰীৰ পঞ্চম সন্তান। কিছুমান ঐতিহাসিক সূত্ৰৰ মতে, বিবি খানুমে যেতিয়া স্কুল প্ৰতিষ্ঠা কৰা নাছিল, তেতিয়া তেওঁ নিজৰ ছোৱালীক ল'ৰাৰ কাপোৰ পিন্ধি স্কুললৈ পঠিয়াইছিল যাতে ভায়েকহঁতৰ কাষত তেওঁ পঢ়িব পাৰে। তেওঁৰ ভাই-ভনীসকলৰ ভিতৰত আছিল: হাছান আলী খান ৱাজিৰ, আলী নাকি বাজিৰী আৰু মৌলুদ খানুম৷

১৬ বছৰ বয়সত তেওঁ মাকে প্ৰতিষ্ঠা কৰা দোছিজগান প্ৰাথমিক বিদ্যালয়ত ছোৱালীক পঢ়াইছিল৷ তেওঁ ইৰাণৰ প্ৰথম ছোৱালী বিদ্যালয়ৰ প্ৰথম শিক্ষকসকলৰ ভিতৰত অন্যতম হৈছিল। পিছলৈ তেওঁ ভনীয়েকৰ স্কুলতো শিক্ষকতা কৰিছিল।

তেওঁৰ খুলশালীয়েক আঘা বজৰ্গ মাল্লাহক বিয়া কৰায়। তেওঁলোকৰ সন্তানসকলৰ ভিতৰত আছিল: মাহলাঘা মল্লাহ, আমিৰ হুছাং, হুছেইন'আলি, মেহৰাংগিজ, খুছৰাউ আৰু টাইমুৰ, যাৰৰ ১১ মাহ বয়সত মৃত্যু হয়। পৰিয়ালটোৱে তীৰ্থযাত্ৰা কৰি থকাৰ সময়তে এটা কাৰাভানচেৰাইত মাহলাঘাৰৰ জন্ম হৈছিল।

বজিৰীয়ে নিজৰ কাপোৰো ডিজাইন কৰিছিল। ১৯৩০ চনৰ সময়ছোৱাত বহু মহিলাই মুখৰ ওৰণি পিন্ধা বন্ধ কৰিবলৈ আৰম্ভ কৰিলেও চাদৰ পিন্ধা জনপ্ৰিয় হৈয়েই থাকিল। বজিৰীয়ে চেদিকে দৌলাতাবাদিৰ সৈতে ফেশ্বন পৰিৱৰ্তনৰ পোষকতা কৰিছিল আৰু তেওঁ এনেকুৱা সাজ-পোছাক ডিজাইন কৰিছিল য'ত আপোনাৰ বাহু দুটা অধিক মুক্তভাৱে গতি কৰিব পাৰে। ১৯৩০ চনত বজিৰীয়ে এখন মুকলি পত্ৰত আলোচনা কৰিছিল যে কেনেকৈ যুৱতীসকলক (সাত বা আঠ বছৰ বয়সৰ) চাদৰ পিন্ধিবলৈ বলবৎ কৰা হ'ল৷ যাৰ অৰ্থ হ'ল যিসকলে পিন্ধিব নোৱাৰে তেওঁলোকক বিদ্যালয়ৰ পৰা আঁতৰাই দিয়া হ'ব, যাৰ ফলত তেওঁলোকৰ শিক্ষাৰ সুযোগত প্ৰভাৱ পৰিব। তেখেতে কানৌন-ই-বানোভানৰ সদস্য আছিল আৰু বাধ্যতামূলক হিজাব (পৰ্দা)ৰ বিৰুদ্ধে কাছফ-ই-হিজাব সংস্কাৰক সমৰ্থন কৰিছিল।

## উত্তৰাধিকাৰ
মৃত্যুৰ পিছত তেওঁৰ কন্যা মেহৰংগিজ মাল্লাহ (ফা)-এ মাকৰ মৌখিক স্মৃতিগ্ৰন্থসমূহ সংকলন আৰু সম্পাদনা কৰে, যিবোৰ আছিল বিপ্লৱৰ পূৰ্বৰ ইৰাণত বাস কৰা এগৰাকী মহিলাৰ প্ৰথম মৌখিক স্মৃতিগ্ৰন্থ৷ গ্ৰন্থখনে তেওঁলোকৰ জীৱনৰ গুৰুত্বপূৰ্ণ সাক্ষ্য দিছিল।

## তথ্যসূত্ৰ

শ্ৰেণী:ইৰানীয় নাৰী অধিকাৰ কৰ্মী
শ্ৰেণী:ইৰানৰ ব্যক্তি
শ্ৰেণী:সাংবাদিক
আজিও আহিছিল অৰণ্যখন

**আজিও আহিছিল অৰণ্যখন** (ইংৰাজী: *Ajio Ahisil Aranyakhan)* অসমীয়া পাৰিপাৰ্শ্বিক কবিতাৰ এখন সংকলন৷ সংকলনখনৰ কবি সত্যজিৎ গগৈ৷

## বিষয়বস্তু
সংকলনটিত মুঠ পইত্ৰিছটা পাৰিপাৰ্শ্বিক কবিতা অন্তৰ্ভুক্ত হৈছে৷ কবিতাসমূহত জলবায়ু পৰিৱৰ্তন, গোলকীয় উষ্ণতা বৃদ্ধি, বনাঞ্চল ধ্বংস আদি বিভিন্ন পাৰিপাৰ্শ্বিক সমস্যাই স্থান পাইছে৷ কবি প্ৰকল্প ৰঞ্জন ভাগৱতীয়ে সংকলনটিৰ কবিতাখিনিৰ আলোচনা প্ৰসংগত কৈছে, “এগৰাকী পৰিৱেশ সুৰক্ষা কৰ্মীৰ দৰেই তেওঁ নিজৰ চৌপাশৰ জগতখনক চায় আৰু চকুত পৰা বিসংগতিবোৰৰ বিষয়ে পাঠকক সচেতন কৰিব বিচাৰে৷”

## কবিৰ পৰিচয়
সত্যজিৎ গগৈ এগৰাকী অসমীয়া কবি আৰু তথ্যচিত্ৰ নিৰ্মাতা৷ তেওঁৰ কবিতা *[[গৰীয়সী]]*, *[[প্ৰান্তিক]]*, ''মিউজ ইণ্ডিয়া'', ''পয়েট্ৰী উইডাউট ফীয়াৰ'' আদি আলোচনীত প্ৰকাশ পাইছে৷ এইখন তেওঁৰ তৃতীয় কবিতা-সংকলন৷ 

## প্ৰকাশন ইতিহাস
চল্লিছ পৃষ্ঠাৰ কবিতা-সংকলনটি ২੦২৪ চনত প্ৰকাশ পায়৷ প্ৰকাশক পি ডব্লিউ এফ৷
## মূল্যায়ন
সংকলনটিৰ ব্লাৰ্বত ক্ৰমে সমালোচক আনন্দ বৰমুদৈ আৰু কবি নীলিম কুমাৰৰ মন্তব্য সন্নিৱিষ্ট হৈছে৷ বৰমুদৈয়ে তেওঁৰ মন্তব্যত গগৈৰ কবিতা চিত্ৰকল্পবাদী বুলি কৈছে৷ নীলিম কুমাৰে তেওঁৰ মন্তব্যত প্ৰকৃতিৰ সংকট আৰু মানুহৰ অকল্পনীয় নিৰ্দয়তাৰ বিপৰীতে গগৈৰ কবিতাক সৎ কাব্য ভাবনাৰ নিদৰ্শন বুলি কৈছে৷ চেনীৰাম গগৈয়ে সত্যজিৎ গগৈৰ কবিতাবোৰ “সহজ, থলুৱা আৰু পোনপটীয়া” বুলি কৈছে৷

## তথ্য  সংগ্ৰহ
শ্ৰেণী:অসমীয়া গ্ৰন্থ
শ্ৰেণী:কবিতা

শ্ৰেণী:পাৰিপাৰ্শ্বিক কবিতা
এথ্ৰা (শ্ৰুতিকথা)

**এথ্ৰা** বা **এইথ্ৰা** (প্ৰাচীন গ্ৰীক: Αἴθρα; ইংৰাজী: Aethra বা Aithra, আক্ষৰিক অৰ্থ: 'উজ্জ্বল আকাশ') গ্ৰীক পৌৰাণিক কাহিনীত চাৰিজন ভিন্ন ব্যক্তিৰ বাবে প্ৰয়োগ কৰা এটা সাধাৰণ নাম আছিল:

**এথ্ৰা**, অ’চেনাছ আৰু টেথিছৰ ৩০০০ গৰাকী কন্যা অ’চেনিডৰ এগৰাকীৰ নাম। কেতিয়াবা তেওঁক এটলাছৰ পত্নী আৰু প্লেইডেছ, হায়াডছ আৰু হায়াছৰ মাতৃ বুলিও কোৱা হয়।

**এথ্ৰা** এটা উৎসত থেইয়াৰ সলনি হাইপেৰিয়ানৰ পত্নী আৰু হেলিঅ'ছ, ইঅ'ছ আৰু ছেলেনেৰ মাতৃ বুলি কোৱা হয়।

**[[এথ্ৰা (থেছেয়াছৰ মাতৃ)|এথ্ৰা]]** ট্ৰ'জেনৰ ৰজা পিথিউছৰ কন্যা আৰু প'জাইডন বা এজিয়াছৰ দ্বাৰা থেছেয়াছৰ মাতৃ। তেওঁ হেলেনৰ সৈতে তেওঁৰ দুগৰাকী দাসীৰ ভিতৰত এগৰাকী হিচাপে ট্ৰয়লৈ গৈছিল।

**এথ্ৰা** স্পাৰ্টান ফেলান্থাছৰ পত্নী। তেওঁ চকুলোৰে স্বামীক দিয়া ভৱিষ্যদ্বাণী পূৰণ কৰিছিল, তাৰ পিছত তেওঁ নিজৰ বাবে টেৰেণ্টাম জয় কৰিছিল।

## তথ্য সংগ্ৰহ

শ্ৰেণী:কিংবদন্তি
শ্ৰেণী:গ্ৰীক কিংবদন্তি
লোৱাত ভালা

**লোৱাত ভালা**(; জন্ম: ১৯৩০ চনত তেহৰাণত) এগৰাকী ইৰাণী কবি৷ তেওঁ ইৰাণৰ মহিলা মুক্তিৰ সপক্ষে সততে মাত মাতি আহিছে৷ ইয়াৰ উপৰি তেওঁ উভয় লিংগৰ মাজত সম অধিকাৰৰ প্ৰচাৰ আৰু প্ৰসাৰৰ লগত ওতপ্ৰোতভাৱে জড়িত।

## প্ৰাৰম্ভিক জীৱন
১৯৭৯ চনত ভালা ইৰাণৰ পৰা নিৰ্বাসিত হয়৷ ইয়াৰ পিছত নিৰ্বাসিত ভালাই লণ্ডনত বাস কৰে৷১৯৮০ চনৰ পৰা ১৯৮৪ চনৰ ভিতৰত তেওঁ মেলবৰ্ণত বাস কৰে। তাত থকাৰ সময়ত তেওঁ মেলবৰ্ণ বিশ্ববিদ্যালয়ৰ পৰা মধ্যপ্ৰাচ্য অধ্যয়নত এম এ ডিগ্ৰী লাভ কৰে৷ পৰ্যায়ক্ৰমে তেওঁ লণ্ডনত ২০০৬ চনলৈকে কেয়েহান সাপ্তাহিক কাকতত সাংবাদিক আৰু লেখিকা হিচাপে কাম কৰে। ভালাই পাৰ্চী ভাষাত কেইবাখনো কবিতা পুথি প্ৰকাশ কৰিছে।

## তথ্যসূত্ৰ

শ্ৰেণী:ইৰানীয় নাৰী অধিকাৰ কৰ্মী
শ্ৰেণী:ইৰানৰ ব্যক্তি
তুবা আজমুদেহ

**টুবা আজমুদেহ** (১৮৭৮–১৯৩৬) এজন ইৰাণী শিক্ষাবিদ যিয়ে ১৯০৭ চনত ইৰাণত ছোৱালীৰ বাবে প্ৰথমখন বিদ্যালয় স্থাপন কৰিছিল। সমাজৰ পৰা অহৰহ বিৰোধিতা হোৱাৰ পিছতো তেওঁ বিদ্যালয়খন ৰক্ষণাবেক্ষণ আৰু সম্প্ৰসাৰণ কৰিছিল।

## প্ৰাৰম্ভিক জীৱন
আজমুদেহে চৈধ্য বছৰ বয়সত সেনাবাহিনীৰ এজন বিষয়াক বিয়া কৰাইছিল। স্বামীয়ে তেওঁৰ অবিৰত শিক্ষাত সহায় কৰিছিল।

## নামুছ স্কুল
১৯০৭ বা ১৯১১ চনত ইৰাণৰ ছোৱালীৰ শিক্ষাৰ উন্নতিৰ দিশত আলোচনা আৰু কাম কৰিবলৈ তেহৰাণত মহিলাৰ এটা দল মিলিত হয়। সেই সময়ত ছোৱালীবোৰ সাধাৰণতে ঘৰৰ বাহিৰত পঢ়া-শুনা কৰা নাছিল। যদিও ১৮৭৪ চনৰ পৰাই বিদেশীয়ে ছোৱালীৰ বাবে কম সংখ্যক বিদ্যালয় মুকলি কৰিছিল, ইৰাণ চৰকাৰে ১৮৯৬ চনলৈকে মুছলমান ছোৱালীক বিদ্যালয়ত পঢ়িবলৈ অনুমতি দিয়া নাছিল।

এই বৈঠকৰ পিছত আজমুদেহে ইৰাণত ছোৱালীৰ বাবে প্ৰথমখন ইৰাণী বিদ্যালয় মুকলি কৰে, যাক নামুছ স্কুল (নামুছৰ নামেৰে, মোটামুটিভাৱে সন্মান) বুলি কোৱা হয়। তেখেতে তেহৰাণৰ নিজৰ ঘৰত বিদ্যালয়খন চলাইছিল আৰু বিশগৰাকী ছোৱালীক পঢ়ুৱাইছিল। যিহেতু ই চৰকাৰী বিদ্যালয় নাছিল, সেয়েহে আজমুদেহে নিজেই ইয়াক সুৰক্ষা দিয়াৰ দায়িত্ব লৈছিল৷ তেওঁ আৰু তেওঁৰ ছাত্ৰ-ছাত্ৰীসকলে সমাজ আৰু চৰকাৰৰ পৰা যথেষ্ট সমালোচনা লাভ কৰিছিল। তেওঁৰ ছাত্ৰ-ছাত্ৰীসকলে নিজৰ ঘৰৰ বাহিৰত পঢ়াৰ বাবে সমালোচনা কৰা হৈছিল, আৰু বেশ্যা বুলি অভিযোগ কৰা হৈছিল। আজমুদেহৰ জীৱন আৰু বিদ্যালয় উভয়ৰে প্ৰতি অহৰহ ভাবুকি আহিছিল আৰু অনৈতিক বুলি বদনাম কৰা হৈছিল।

নামুছ স্কুলৰ আকাৰ আৰু পাঠ্যক্ৰমৰ সম্প্ৰসাৰণ ঘটিল আৰু অৱশেষত আজমুদেহে নিজৰ স্বামী আৰু বন্ধু-বান্ধৱীক পঢ়োৱাত সহায় কৰিবলৈ আনিছিল। অৱশেষত বিদ্যালয়খনে কিছু প্ৰতিপত্তি লাভ কৰিলে আৰু প্ৰগতিশীল ইৰাণীসকলে নিজৰ ছোৱালীক তাত পঢ়িবলৈ পঠিয়াবলৈ আৰম্ভ কৰিলে। পিছলৈ আজমুদেহে প্ৰাপ্তবয়স্ক মহিলাসকলক সাক্ষৰতাৰ শ্ৰেণীও আগবঢ়াবলৈ আৰম্ভ কৰে।

## উত্তৰাধিকাৰ
ইৰাণৰ আন মহিলা শিক্ষাবিদসকলক অনুপ্ৰাণিত কৰাৰ বাবে আজমুদেক কৃতিত্ব দিয়া হৈছে। পিছলৈ তেওঁৰ কেইবাজনো শিক্ষাৰ্থীয়ে নিজেই মাধ্যমিক বিদ্যালয়ৰ শিক্ষক হ'বলৈ অধ্যয়ন কৰে। পিছত নামুছ স্কুলৰ নাম সলনি কৰি শ্বাহনাজ হাইস্কুল কৰা হয়।

## তথ্যসংগ্ৰহ

শ্ৰেণী:ইৰানীয় নাৰী অধিকাৰ কৰ্মী
শ্ৰেণী:ইৰানৰ ব্যক্তি
গুলাব গেং

**গুলাব গেং**  () ২০১৪ চনৰ ভাৰতৰ নাৰী সংগ্ৰামক কেন্দ্ৰ কৰি নিৰ্মিত ভাৰতীয় হিন্দী ভাষাৰ এখন একচন নাট্যধৰ্মী ছবি। পৰিচালনা আৰু সহ-লেখন সৌমিক সেনৰ; প্ৰযোজনা সৌহম শ্বাহ আৰু অনুভৱ সিনহাৰ। ইয়াত মাধুৰী দীক্ষিত আৰু জুহি চাওলাই মুখ্য চৰিত্ৰত অভিনয় কৰিছে আৰু  প্ৰথমবাৰৰ বাবে ১৯৯০ দশকৰ দুগৰাকী মহিলা ছুপাৰষ্টাৰে একেলগে অভিনয় কৰা দেখা গৈছে।

২০১৪ চনৰ ৭ মাৰ্চত মুক্তি পোৱা গুলাব গেঙে ছবিখনক প্ৰথম দিনটোতেই ফ্লপ ঘোষণা কৰা হয়। সমালোচকৰ পৰা ই মিশ্ৰিত সমালোচনা লাভ কৰিছিল; কিন্তু চাওলাৰ অভিনয়ে সমালোচকৰ ব্যাপক প্ৰশংসা লাভ কৰে আৰু কেইবাজনো সমালোচকে ইয়াক "বছৰৰ শ্ৰেষ্ঠ অভিনয়" বুলি গণ্য কৰে।

৬০তম ফিল্মফেয়াৰ বঁটাত গুলাব গেং ছবিখনত কৰা অভিনয়ৰ বাবে চাওলাক শ্ৰেষ্ঠ সহযোগী অভিনেত্ৰীৰ বাবে মনোনয়ন লাভ কৰে যদিও বঁটা পাবলৈ সক্ষম নহ’ল।
## নিৰ্মাণ
যিহেতু ছবিখন ভাৰতৰ গ্ৰাম্য অঞ্চলৰ ওপৰত আধাৰিত, সেয়েহে বহু অভিনেতাই গ্লেমাৰবিহীন চৰিত্ৰত অভিনয় কৰিব লগা হৈছিল। প্ৰথম অৱস্থাত অভিনেত্ৰী টাবুক মুখ্য চৰিত্ৰত অভিনয় কৰিবলৈ যোগাযোগ কৰা হৈছিল যদিও ধনৰ অভাৱৰ বাবে চিত্ৰগ্ৰহণ আৰম্ভ কৰিব পৰা নগ'ল। ২০১২ চনৰ এপ্ৰিল মাহত সৌমিক সেনে মাধুৰী দীক্ষিতৰ সৈতে যোগাযোগ কৰে। পিছলৈ দীক্ষিতে আনুষ্ঠানিকভাৱে তেওঁৰ ফেচবুক পেজৰ জৰিয়তে ছবিখনত অংশগ্ৰহণ কৰাৰ কথা ঘোষণা কৰে। পিছত টাবুক দ্বিতীয় মুখ্য চৰিত্ৰত অভিনয় কৰিবলৈ যোগাযোগ কৰা হৈছিল, তেওঁ তাক নাকচ কৰিছিল। গুলাব গেঙত প্ৰথমবাৰৰ বাবে প্ৰাক্তন প্ৰতিদ্বন্দ্বী চাউলা আৰু দীক্ষিতক একেলগে পৰ্দাত দেখা যায়। ২০১২ চনৰ ডিচেম্বৰ মাহত তনিষ্ঠা চেটাৰ্জী, দিব্য জগদালে আৰু প্ৰিয়ংকা বসুৱে এই দলটোৰ সদস্যৰ চৰিত্ৰত অভিনয় কৰিবলৈ চুক্তিবদ্ধ হয়।

## তথ্য সংগ্ৰহ

## বাহ্যিক সংযোগ
* 
* 
 শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
 শ্ৰেণী:হিন্দী চলচ্চিত্ৰ
শ্ৰেণী:২০১৪ বৰ্ষৰ চলচ্চিত্ৰ
দ্য গ্ৰেট ইণ্ডিয়ান কিচেন

**দ্য গ্ৰেট ইণ্ডিয়ান কিচেন**  ()  ২০২১ চনত জিও বেবীয়ে ৰচিত আৰু পৰিচালিত ভাৰতীয় মালয়ালম ভাষাৰ এখন নাট্যধৰ্মী ছবি। ছবিখনত এগৰাকী নৱবিবাহিত মহিলাৰ কাহিনী বৰ্ণনা কৰা হৈছে। যিয়ে তেওঁৰ স্বামী আৰু তেওঁৰ পৰিয়ালে আশা কৰা ধৰণে অনুগত পত্নী হ'বলৈ সংগ্ৰাম কৰে। সংগীত ৰচনা কৰিছিল সুৰজ এছ কুৰুপ আৰু মেথিউছ পুলিকনে।

২০২১ চনৰ ১৫ জানুৱাৰীত OTT প্লেটফৰ্মত মুক্তি পোৱা এই ছবিখনে[4] সমালোচকৰ প্ৰশংসা লাভ কৰাৰ লগতে শ্ৰেষ্ঠ ছবি শ্ৰেষ্ঠ চিত্ৰনাট্য (বেবী) আৰু শ্ৰেষ্ঠ শব্দ ডিজাইনাৰ (টনি বাবু)- এই তিনিটা শিতানত কেৰালা ৰাজ্যিক চলচ্চিত্ৰ বঁটা লাভ কৰে।

২০২৩ চনত একে শিৰোনামেৰে তামিল ভাষাত পুনৰ নিৰ্মাণ কৰা হয়, য’ত ঐশ্বৰ্য ৰাজেশ আৰু ৰাহুল ৰবিন্দ্ৰনে মুখ্য চৰিত্ৰত অভিনয় কৰিছে। ২০২৫ চনত মুক্তি পোৱা এখন হিন্দী পুনৰ্নিৰ্মাণ হৈছে মিচেছ, য'ত সন্যা মালহোত্ৰা আৰু নিশান্ত দহিয়াই মুখ্য চৰিত্ৰত অভিনয় কৰিছে।
## মুক্তি
২০২১ চনৰ ১৫ জানুৱাৰীত ছবিখন পোনপটীয়াকৈ মালয়ালম ষ্ট্ৰীমিং প্লেটফৰ্ম নিষ্ট্ৰিমত মুক্তি দিয়া হয়। কিন্তু আমাজন প্ৰাইম ভিডিঅ' আৰু নেটফ্লিক্সকে ধৰি কেইবাটাও মূলসুঁতিৰ অ'টিটি প্লেটফৰ্মৰ লগতে প্ৰধান টেলিভিছন চেনেলে সবৰীমালা মহিলা প্ৰৱেশৰ বিষয়টোৰ সৈতে জড়িত কিছুমান দৃশ্যৰ বাবে ছবিখন নিজৰ প্লেটফৰ্ম বা চেনেলত দেখুৱাবলৈ অমান্তি হয়।
## তথ্য সংগ্ৰহ

## বাহ্যিক সংযোগ
* 
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:মালায়লম চলচ্চিত্ৰ
শ্ৰেণী:২০২১ বৰ্ষৰ চলচ্চিত্ৰ
ঘূমাৰ

**ঘূমাৰ**  (ইংৰাজী অৰ্থ: Spinner)  ২০২৩ চনত নিৰ্মিত ভাৰতীয় হিন্দী ভাষাৰ ক্ৰীড়া নাট্যধৰ্মী ছবি। ইয়াত অভিনয় কৰিছে শ্বাবানা আজমী, অভিষেক বচ্চন, ছেয়ামী খেৰ, আৰু অংগদ বেদীয়ে।

২০২৩ চনৰ ১২ আগষ্টত মেলবৰ্ণৰ দ্বাদশ ভাৰতীয় চলচ্চিত্ৰ মহোৎসৱত উন্মোচন ছবি হিচাপে ঘূমাৰৰ ৱৰ্ল্ড প্ৰিমিয়াৰ হয়। ২০২৩ চনৰ ১৮ আগষ্টত ভাৰতৰ ছবিগৃহত মুক্তি পায়। ৬৯তম ফিল্মফেয়াৰ বঁটাত ছবিখনে শ্ৰেষ্ঠ অভিনেতা (সমালোচক) আৰু শ্ৰেষ্ঠ সহযোগী অভিনেত্ৰীকে ধৰি তিনিটা মনোনয়ন লাভ কৰে।
## সাৰাংশ
অনিনা "অনি" দীক্ষিত এজনী উজ্জ্বল আৰু উদীয়মান ক্ৰিকেটৰ বেটিং প্ৰতিভা। এটা দূৰ্ঘটনাত তেওঁ সোঁহাতখন হেৰুৱাই পেলায়। সহানুভূতিহীন আৰু ব্যৰ্থ টেষ্ট ক্ৰিকেটাৰ পদম "পেডী" সিং সোধীয়ে বলাৰৰ ৰূপত তেওঁৰ মনত নতুন আশাৰ সঞ্চাৰ কৰে। বলাৰ হিচাপে তেওঁৰ ভাগ্য ঘূৰাই আনিবলৈ সোধীয়ে তেওঁক অগতানুগতিক কৌশলেৰে প্ৰশিক্ষণ দিয়ে। স্পিনিং বা "ঘূমাৰ" তেওঁলোক দুয়োজনে উদ্ভাৱন কৰা বলিঙৰ এক নতুন কৌশল। পিছে অনিনাই ১০ মাহতকৈও কম সময়ত যোগ্যতা অৰ্জন কৰি বলাৰ হিচাপে ভাৰতীয় মহিলা দলত স্থান লাভ কৰিব পাৰিবনে? 

## Note

## তথ্য সংগ্ৰহ

## বাহ্যিক সংযোগ
* 
* ''Ghoomer'' at Bollywood Hungama
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
 শ্ৰেণী:হিন্দী চলচ্চিত্ৰ
শ্ৰেণী:২০২৩ বৰ্ষৰ চলচ্চিত্ৰ
ঘৰে বাইৰে

**ঘৰে বাইৰে**  ()  ১৯৮৪ চনৰ সত্যজিৎ ৰায় পৰিচালিত আৰু ৰচিতএখন ভাৰতীয় বাংলা ভাষাৰ ৰোমান্টিক নাট্যধৰ্মী চলচ্চিত্ৰ। ৰবীন্দ্ৰনাথ ঠাকুৰৰ একে নামৰ উপন্যাসৰ আধাৰত নিৰ্মিত এই ছবিখনত অভিনয় কৰিছে সৌমিত্ৰ চেটাৰ্জী, ভিক্টৰ বেনাৰ্জী, স্বাতীলেখা চেটাৰ্জী আৰু জেনিফাৰ কেণ্ডেলে। ছবিখনত জাতীয়তাবাদ, নাৰী মুক্তি, জীৱনৰ আধ্যাত্মিক আৰু ভৌতিক দৃষ্টিকোণ, পৰম্পৰা বনাম আধুনিকতাবাদ আদি কেইবাটাও বিষয়বস্তুৰ জটিল চিত্ৰায়ণ কৰা হৈছে।

ৰায়ে প্ৰথমখন ছবি পথেৰ পাঁচালী নিৰ্মাণৰ বহু আগতেই ১৯৪০ চনত ইয়াৰ চিত্ৰনাট্য প্ৰস্তুত কৰিছিল। ১৯৮৪ চনৰ কান চলচ্চিত্ৰ মহোৎসৱত এই ছবিখনে পালম্ ডি অৰৰ বাবে প্ৰতিযোগিতাত অংশগ্ৰহণ কৰিছিল। ৩২তম ৰাষ্ট্ৰীয় চলচ্চিত্ৰ বঁটাত ই বাংলা ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ বঁটা লাভ কৰে।
## বঁটা
;৩২তম ৰাষ্ট্ৰীয় চলচ্চিত্ৰ বঁটা (১৯৮৫)
*বাংলা ভাষাৰ শ্ৰেষ্ঠ পূৰ্ণদৈৰ্ঘ্য ছবি
*শ্ৰেষ্ঠ সহযোগী অভিনেতা- ভিক্তৰ বেনাৰ্জী
*শ্ৰেষ্ঠ বেশভূষা- হাৰুদাস আৰু বাপুল দাস
## তথ্য সংগ্ৰহ

## বাহ্যিক সংযোগ
* satyajitray.org
* 

শ্ৰেণী:বঙালী চলচ্চিত্ৰ
শ্ৰেণী:১৯৮৪ বৰ্ষৰ চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:নাৰীৰ অধিকাৰ
শ্ৰেণী:সত্যজিৎ ৰায়
ভালো মেয়ে খাৰাপ মেয়ে

**ভালো মেয়ে খাৰাপ মেয়ে** () ২০১৯ চনত তমল দাসগুপ্তৰ পৰিচালনাত নিৰ্মিত এখন বাংলা নাট্যধৰ্মী ছবি। সুচিত্ৰ ভট্টাচাৰ্যৰ একে নামৰ উপন্যাসৰ আধাৰত নিৰ্মিত এই ছবিখন ২০১৯ চনৰ ১৩ ছেপ্টেম্বৰত শ্ৰীজিতা ফিল্মছ এণ্ড এণ্টাৰটেইনমেণ্টৰ বেনাৰত মুক্তি পায়। যদিও পূৰ্বে ছবিখনৰ বিষয়ে বহু কথা কোৱা হৈছিল, মুক্তিৰ পিছত সমালোচকৰ অনুকূলতা লাভ কৰাত ব্যৰ্থ হয়।
## প্লট
পেছাদাৰী বাৰ ডান্সাৰ ৰিয়া ফাৰ্নাণ্ডেজ কলকাতাৰ পাৰ্ক চাৰ্কাছত নিবনুৱা মদ্যপায়ী স্বামী শ্বেবী আৰু কেঁচুৱাটোৰ সৈতে থাকে। এদিন মাজনিশা ঘৰলৈ উভতি আহোঁতে বাৰৰ তিনিজন গ্ৰাহকে জোৰকৈ ৰিয়াক তুলি নি ধৰ্ষণ কৰে। ন্যায়ৰ বাবে যুঁজিলেও নিম্ন আদালতত গোচৰত পৰাস্ত হয়। কলকাতা উচ্চ ন্যায়ালয়ৰ এগৰাকী প্ৰখ্যাত অধিবক্তা সমীৰণ সেনে তেওঁৰ গোচৰটো গ্ৰহণ কৰে আৰু ৰিয়াই আইনী যুদ্ধত জয়ী হয়। কিন্তু সঁচা কথাটো হ’ল সমীৰণে কেৱল খ্যাতি লাভৰ উদ্দেশ্যেৰেহে গোচৰটো লৈছিল আৰু ধৰ্ষিতা মহিলাগৰাকীক ন্যায় দিবলৈ নহয়। মদ্যপান কৰা সমীৰনে পত্নী উৰ্মিৰ আগত এই কথা স্বীকাৰ কৰে। উৰ্মিয়ে স্বামীৰ স্বভাৱ উপলব্ধি কৰে আৰু পুৰুষ প্ৰধান সমাজত এগৰাকী বাৰ ডান্সাৰৰ লগত তেওঁৰ স্থিতি বেলেগ একো নহয়। তেওঁ সমীৰন এৰি যোৱাৰ সিদ্ধান্ত লয়।

## তথ্য সংগ্ৰহ

## বাহ্যিক সংযোগ
* 
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:২০১৯ বৰ্ষৰ চলচ্চিত্ৰ
এথ্ৰা (থেছেয়াছৰ মাতৃ)

**এথ্ৰা** বা **এইথ্ৰা** (প্ৰাচীন গ্ৰীক: Αἴθρα; ইংৰাজী: Aethra বা Aithra, আক্ষৰিক অৰ্থ: 'উজ্জ্বল আকাশ') গ্ৰীক পৌৰাণিক কাহিনীত বৰ্ণনা কৰা ট্ৰ'জেনিয়ান ৰাজকুমাৰী আৰু ৰজা পিথিউছৰ কন্যা।

## পৰিয়াল
এথ্ৰা থেছেয়াছৰ (তেওঁৰ পিতৃ আছিল এথেন্সৰ ৰজা এজিয়াছ বা কিছুমান সংস্কৰণত প'জাইডন) আৰু ক্লাইমেনৰ (তেওঁৰ পিতৃ হিপালচেছ) মাতৃ। পিতৃ পিথিউছৰ নামেৰে এথ্ৰাক পিথেইছ (Pittheis) বুলিও কোৱা হৈছিল।

## কিংবদন্তি
### প্ৰাৰম্ভিক জীৱন
বেলেৰ'ফনে ট্ৰ'জেনলৈ আহিছিল এথ্ৰাৰ পিতৃ পিথিউছৰ পৰা তেওঁ কন্যাৰ বিবাহৰ হাত বিচাৰিবলৈ, কিন্তু বিয়া হোৱাৰ আগতেই বেলেৰ'ফনেক কৰিন্থৰ পৰা বহিষ্কাৰ কৰা হৈছিল।

এবাৰ সন্তানহীন ৰজা এজিয়াছ এথেন্সৰ দক্ষিণ-পশ্চিমে থকা এখন চহৰ ট্ৰ’জেনলৈ যায়৷ সেই সময়ত ট্ৰ’জেনৰ পৃষ্ঠপোষক আছিল এথেনা আৰু প'জাইডন। ইয়াত পিথিউছে এজিয়াছক মদ্যপান কৰোৱাই নিজৰ কন্যা এথ্ৰাৰ সৈতে বিচনাত শুৱাই দিলে। সপোনত এথেনাৰ নিৰ্দেশনা অনুসৰণ কৰি এথ্ৰাই শুই থকা এজিয়াছক এৰি ট্ৰ’জেনৰ সমুদ্ৰতীৰৰ ওচৰতে থকা স্ফাইৰিয়া দ্বীপলৈ গুছি যায়। তাত তেওঁ পেলপছৰ ৰথী স্পাইৰ’ছক পৰম্পৰাগত মদিৰা ঢালি দিয়ে আৰু ৰাতি প'জাইডনৰ লগত শুই পৰে। সেয়েহে এই প্ৰক্ৰিয়াত এথ্ৰাক এজিয়াছ আৰু প'জাইডন দুয়োজনেই গৰ্ভধাৰণ কৰাইছিল বুলি গণ্য কৰা হয়। প্লুটাৰ্কৰ মতে, তেওঁৰ পিতৃয়ে এই বাতৰি কেৱল এই কাৰণেই প্ৰচাৰ কৰিছিল যে থেছেয়াছক ট্ৰ'জেনত শ্ৰদ্ধাৰ প'জাইডনৰ পুত্ৰ বুলি গণ্য কৰা হ'ব পাৰে।

পিছলৈ এথ্ৰাই স্ফাইৰিয়া দ্বীপত এথেনা আপাটুৰিয়া (প্ৰতাৰক)ৰ বাবে মন্দিৰ উৎসৰ্গা কৰে আৰু দ্বীপটোক স্ফেৰিয়াৰ পৰিৱৰ্তে হিয়েৰা নামকৰণ কৰে আৰু ট্ৰ'জেনৰ কুমাৰীসকলৰ মাজত বিবাহৰ দিনা এথেনা আপাটুৰিয়াক নিজৰ কঁকাল কিংকিনি উচৰ্গা কৰাৰ প্ৰথাও প্ৰৱৰ্তন কৰে। পিছৰ সময়ত যেতিয়া এথ্ৰা এইদৰে দুজনৰ দ্বাৰা গৰ্ভৱতী হৈছিল, তেতিয়া এজিয়াছ এথেন্সলৈ উভতি যোৱাৰ সিদ্ধান্ত লয়। যোৱাৰ আগতে তেওঁ নিজৰ চেণ্ডেল, ঢাল আৰু তৰোৱালখন শক্তিশালী জ্যুছৰ আদিম বেদী হিচাপে কাম কৰা এটা বিশাল শিলৰ তলত ঢাকি থয় আৰু এথ্ৰাক কয় যে যেতিয়া তেওঁলোকৰ পুত্ৰ ডাঙৰ হ’ব, তেতিয়া তেওঁ শিলটো আঁতৰাই কৰি নিজৰ অস্ত্ৰ-শস্ত্ৰবোৰ সংগ্ৰহ কৰিব। পিছত এথ্ৰাৰ পুত্ৰ থেছেয়াছে সেইদৰে তেওঁৰ জন্মগত অধিকাৰ থকা অস্ত্ৰ-শস্ত্ৰবোৰ উদ্ধাৰ কৰি এজন মহান নায়ক হৈ পৰিল আৰু অন্যান্য দুঃসাহসিক অভিযানৰ লগতে মাইনোটাৰক (Minotaur) হত্যা কৰিলে।

## পিছৰ দুঃসাহসিক অভিযান
পিছলৈ যেতিয়া থেছেয়াছে হেলেনক অপহৰণ কৰিছিল, তেতিয়া তেওঁ হেলেনক সুৰক্ষিত ৰখাৰ দায়িত্ব এথ্ৰাৰ ওপৰত ন্যস্ত কৰিছিল। হেলেনৰ ভাতৃদ্বয় ডিঅ’স্কুৰীসকলে (Dioscuri) হেলেনক ঘূৰাই নিয়াৰ লগতে প্ৰতিশোধ স্বৰূপে এথ্ৰাক লেচিডেমনৰ ওচৰলৈ অপহৰণ কৰি লৈ যায়। তাত তেওঁক হেলেনৰ দাসী হৈ থাকে আৰু তেওঁৰ সৈতে তেওঁ ট্ৰয়লৈ যায় আৰু নাতি আকামাছে বিচাৰি নোপোৱালৈকে তাতেই থাকে। ট্ৰয় দখল কৰাৰ লগে লগে তেওঁ গ্ৰীকসকলৰ শিবিৰলৈ আহিল, য'ত তেওঁৰ নাতিসকলে তেওঁক চিনি পায় আৰু ডেমোফনে এথ্ৰাক মুক্ত কৰি দিবলৈ আগামেমননক কয়। সেই অনুসৰি আগামেমননে হেলেনৰ ওচৰলৈ এজন দূত পঠিয়াইছিল যাতে তেওঁ এথ্ৰাক এৰি দিবলৈ অনুৰোধ কৰে। এনেদৰে এথ্ৰাই মুক্তি লাভ কৰে। হাইজিনাছৰ মতে, পিছলৈ তেওঁ পুত্ৰসকলৰ মৃত্যুৰ শোকত নিজৰ জীৱনৰ অন্ত পেলাইছিল।

## তথ্য সংগ্ৰহ

শ্ৰেণী:গ্ৰীক কিংবদন্তি